06.06.2020 12:12 Навіны рэгіёнаў\nСамаадукацыя і самаразвіццё — гэтымі двума словамі можна ў поўнай меры ахарактарызаваць дзейнасць настаўніка геаграфіі Мяжысецкай сярэдняй школы Магілёўскага раёна Андрэя Трэя. Андрэй Трэй настаўнічае ўсяго пяць гадоў. За такі даволі кароткі час ён зарэкамендаваў сябе ініцыятыўным, творчым педагогам, змог дасягнуць значных працоўных вышынь. У чым сакрэт яго прафесійнага поспеху?\n— Напэўна, у тым, што я свядома падышоў да прафесійнага выбару. Звязаў жыццё з той работай, ад якой сапраўды атрымліваю асалоду. Кожную раніцу я іду ў школу з задавальненнем, — паведаміў Андрэй Айвавіч.\nНа педагагічную дзейнасць яго натхнілі ўласныя школьныя настаўнікі. Пад іх кіраўніцтвам ён удзельнічаў у розных конкурсах і алімпіядах. У выпускным класе стаў пераможцам заключнага этапу Рэспубліканскай алімпіяды па геаграфіі.\n— Мне пашанцавала на настаўнікаў. У школе ў мяне былі цудоўныя педагогі, з якіх хацелася браць прыклад. Менавіта школьныя настаўнікі геаграфіі Алена Уладзіміраўна Шаблоўская і Алена Уладзіміраўна Бугаёва захапілі мяне гэтай займальнай навукай, дапамаглі вызначыцца з прафесійнай будучыняй, — расказаў А.А.Трэй.\nПедагагічную адукацыю Андрэй Айвавіч атрымаў на факультэце прыродазнаўства Магілёўскага дзяржаўнага ўніверсітэта імя А.А.Куляшова. Студэнцкія гады праляцелі для яго нібы адно імгненне, бо былі насычаны падзеямі. Андрэй Трэй пастаянна прымаў удзел у розных універсітэцкіх мерапрыемствах. Але пра вучобу не забываўся. Старанне і імкненне да максімальнага авалодання педагагічным майстэрствам прынеслі адпаведны вынік. Пасля заканчэння УВА Андрэй Айвавіч атрымаў дыплом з адзнакай і з ахвотай накіраваўся па размеркаванні ў Мяжысецкую сярэднюю школу Магілёўскага раёна. Прыступіўшы да сваіх службовых абавязкаў, зразумеў: з выбарам прафесіі не памыліўся.\n— Поўная самааддача любімай справе — мая галоўная ўстаноўка, якая ў любых сітуацыях застаецца нязменнай. І сёння, калі мой прафесійны стаж настаўніка вымяраецца пяццю гадамі, павярні час назад — я ўсё роўна выбраў бы дарогу педагога, таму што любімая праца прыносіць толькі радасць, — гаворыць А.А.Трэй.\nЯшчэ адзін працоўны прынцып Андрэя Айвавіча — якаснае і добрасумленнае выкананне любой справы. Свае ўрокі ён будуе так, каб на іх было цікава кожнаму вучню. А яшчэ гэты настаўнік перакананы, што любыя атрыманыя чалавекам веды неабходна выкарыстоўваць у канкрэтных жыццёвых сітуацыях. Таму галоўнае на занятках гэтага педагога — кампетэнтнасны падыход. Андрэй Айвавіч не проста дае вучням веды. Ён вучыць іх умець прымяняць атрыманыя навыкі ў рэальнасці. Такі метад дазваляе дзецям зразумець, што геаграфія акружае іх усюды ў штодзённым жыцці.\nНа думку А.А.Трэя, цікавасць вучняў да прадмета напрамую залежыць ад настаўніка. Таму на ўроках ён умела камбінуе сучасныя педагагічныя тэхналогіі і традыцыйныя методыкі навучання. Не менш важнай ён лічыць і практычную накіраванасць заняткаў.\n— Вывучаючы тую ці іншую тэму, навучэнцы павінны выразна ўсведамляць, для чаго яны гэта робяць, дзе ў далейшым ім спатрэбяцца атрыманыя веды, — лічыць Андрэй Айвавіч.\nГэты малады педагог шырока выкарыстоўвае на занятках мультымедыйныя, інфармацыйныя тэхналогіі, тэхналогію праблемнага навучання, што дазваляе развіваць інтэлектуальныя здольнасці вучняў, пашыраць іх веды па прадмеце. Кожны ўрок ён прадумвае такім чынам, каб падчас яго дзеці абавязкова даведаліся нешта новае і цікавае.\n— Я не баюся эксперыментаваць, выкарыстоўваць розныя методыкі выкладання, улічваючы індывідуальныя і ўзроставыя асаблівасці вучняў. Разам з тым цалкам перакананы: калі настаўнік выдатна валодае прадметам, ведае, пра што гаворыць, — любая методыка дадасца. Упэўнены, што трэба вучыць на занятках не ўсіх дзяцей разам, а кожнага паасобку, — адзначыў Андрэй Айвавіч.\nТакім прынцыпам А.А.Трэй кіруецца і ў рабоце з адоранымі навучэнцамі. Гэтай рабоце ён адводзіць асаблівае месца ў сваёй педагагічнай дзейнасці. Сам неаднаразовы ўдзельнік алімпіяднага руху, ён стараецца перадаць свой вопыт маладому пакаленню. Да ўдзелу ў алімпіядах і даследчых конкурсах ён рыхтуе вучняў з дапамогай актыўных метадаў навучання. Андрэй Айвавіч перакананы, што выкарыстанне гэтых метадаў дапамагае вырашыць тры задачы: перанесці частку нагрузкі з педагога на навучэнца, размеркаваць адказнасць за канчатковы вынік паміж навучэнцамі і педагогам у роўнай ступені і павысіць выніковасць адукацыі.\n— Вывучаць і выкарыстоўваць актыўныя метады навучання я пачаў яшчэ студэнтам. Доўгі час працаваў над праектамі і грантамі Міністэрства адукацыі і USAID, прымаў удзел у розных даследаваннях. Да пачатку педагагічнай дзейнасці змог напрацаваць значную тэарэтычную і метадалагічную базу ў гэтым кірунку. Таму адразу зацікавіўся магчымасцю яе прымянення пры рабоце з адоранымі навучэнцамі ў алімпіядным і даследчым руху. Дэталёва вылучыў тыя метады актыўнага навучання, прымяненне якіх пры падрыхтоўцы максімальна б стварала сітуацыю поспеху для вучняў у гэтых інтэлектуальных спаборніцтвах. Работа ў такім ключы адразу прынесла станоўчыя вынікі. Аднак бессістэмнае прымяненне асобных актыўных метадаў навучання не прывяло да значнага павышэння эфектыўнасці выступлення навучэнцаў. Менавіта тады я пачаў распрацоўку аўтарскай сістэмы іх выкарыстання, — расказаў А.А.Трэй.\nСтвораную сістэму работы Андрэй Айвавіч назваў “Чаша пазнання”. Яна ўключае ў сябе дзве мадэлі. Адна накіравана на падрыхтоўку вучняў да ўдзелу ў алімпіядах, другая — да выступлення на даследчых конкурсах. Аднак абедзве маюць адну агульнасць. Яны накіраваны не на выкладанне настаўнікам гатовых ведаў, а на самастойнае авалоданне вучнямі ведамі і ўменнямі ў працэсе актыўнай разумовай і практычнай дзейнасці.\n— Кожны асобны метад актыўнага навучання выкарыстоўваю для развіцця пэўных навыкаў і ўменняў дзяцей. Так, гульнявое праектаванне дапамагае значна актывізаваць вывучэнне вучэбных тэм, робіць яго больш выніковым з прычыны развіцця навыкаў праектна-канструктарскай дзейнасці навучэнцаў. Гэты метад выкарыстоўваю пры адпрацоўцы заданняў практычнага тура III і IV этапу Рэспубліканскай алімпіяды па геаграфіі. Ён найбольш падыходзіць для такога тыпу заданняў. Прыкладам выкарыстання гульнявога праектавання можа служыць распрацоўка турыстычна-рэкрэацыйных праектаў пры дапамозе SWOT-аналізу. Гульнявое праектаванне цудоўна падыходзіць таксама для падрыхтоўкі да абароны даследчых работ. Навучэнцы, якія выкарыстоўваюць гэты метад, упэўнена адчуваюць сябе ў стрэсавых умовах і спакойна рэалізуюць пастаўленыя перад імі задачы, — патлумачыў А.А.Трэй.\nНе менш выніковым актыўным метадам навучання Андрэй Айвавіч называе разыгрыванне роляў. На яго думку, гэты метад найбольш зручны пры вывучэнні палітычнай карты свету і вырашэнні розных заданняў па краіназнаўстве. Дзякуючы размеркаванню тэматычных роляў сярод навучэнцаў, паляпшаецца засваенне кропкавых элементаў, уласцівых кожнай краіне, што мае вялікае значэнне пры падрыхтоўцы да тэставых заданняў.\nУ падрыхтоўцы да інтэлектуальных спаборніцтваў А.А.Трэй таксама часта выкарыстоўвае экспедыцыйны метад, мазгавы штурм, электроннае мадэляванне. Для зручнасці сваіх вучняў гэты настаўнік распрацаваў аўтарскія электронныя дапаможнікі, адпаведныя агульнай сістэме выбудаванай ім падрыхтоўчай работы.\nПрымяненне “Чашы пазнання” прыносіць рэальныя вынікі. За пяць гадоў выкарыстання сістэмы вучні Андрэя Айвавіча заваявалі 72 дыпломы на розных этапах Рэспубліканскай алімпіяды па геаграфіі. Адметна і тое, што ў 2015 годзе ў вучняў былі пераможныя дыпломы толькі другога этапу алімпіяды, а праз некалькі гадоў яны паспяхова выступалі на заключным туры. Перамогі навучэнцы А.А.Трэя дэманструюць і ў розных даследчых конкурсах.\n— Сітуацыя поспеху, якая ствараецца ў выніку прымянення актыўных метадаў навучання, станоўчым чынам уплывае на навучэнцаў. У іх павялічваецца цікавасць да прадмета, назапашваецца багаты вопыт паспяховага выступлення на алімпіядах і конкурсах, выпрацоўваецца сіла волі і гартуецца характар. Усё гэта абавязкова спатрэбіцца дзецям у дарослым жыцці, нават калі яны не звяжуць сваё жыццё з геаграфіяй, — падкрэсліў Андрэй Айвавіч.\nНягледзячы на маладосць, А.А.Трэй ужо выпрацаваў уласную сістэму эфектыўнай педагагічнай дзейнасці. Але ў прафесійным развіцці ён не спыняецца: актыўна ўдзельнічае ў грамадскім педагагічным жыцці, розных конкурсах і мерапрыемствах, выступае з майстар-класамі для калег, выкладае геаграфію для адораных навучэнцаў у абласным профільным аздараўленчым летніку “Алімпіец”. Мэтанакіравана ён ішоў і да таго, каб паўдзельнічаць у конкурсе “Настаўнік года”. Тры гады назад Андрэй Айвавіч атрымаў упэўненую перамогу ў сваёй намінацыі на вобласці, годна выступіў на рэспубліканскім узроўні.\n— Тады ўдзел у конкурсе стаў для мяне значнай падзеяй, але засталося пачуццё нейкай недагаворанасці, таму вырашыў паспрабаваць свае сілы яшчэ раз і сёлета зноў увайшоў у лік пераможцаў абласнога этапу. Вядома, зараз карпатліва рыхтуюся да выніковага выступлення. Але галоўным усё ж лічу не гэта. Больш значна, што конкурс дае каласальны вопыт. Дазваляе вызначыць далейшыя шляхі росту для сябе як настаўніка і проста чалавека, — расказаў Андрэй Айвавіч.\n…За пяць гадоў плённай настаўніцкай працы А.А.Трэй дасягнуў многага. Але ён і далей мае намер працаваць у рэжыме развіцця і творчага пошуку, бо перакананы: менавіта гэта залог якаснага навучання.\nНА ЗДЫМКАХ: дыплом пераможцы абласнога этапу рэспубліканскага конкурсу “Настаўнік года” А.А.Трэю ўручае начальнік галоўнага ўпраўлення па адукацыі Магілёўскага аблвыканкама А.Б.Заблоцкі; і на занятках, і ў пазаўрочны час Андрэй Айвавіч заўсёды разам са сваімі навучэнцамі.\nФота аўтара і з архіва А.А.Трэя.\nАндрэй ТрэйгеаграфіяМяжысецкая сярэдняя школанастаўнік


Грошай хопіць усім — Галоўчанка пракаментаваў дэфіцытны бюджэт на 2022 год | Навіны Беларусі | euroradio.fm\nГалоўная / Грошай хопіць усім — Галоўчанка пракаментаваў дэфіцытны бюджэт на 2022 год\nРаман Галоўчанка / Еўрарадыё\nПа яго словах, у запланаваным дэфіцыце няма нічога катастрафічнага.\nУ дэфіцытным бюджэце на 2022 год няма нічога катастрафічнага, заявіў прэм'ер-міністр Беларусі Раман Галоўчанка. Журналіст беларускага тэлебачання папрасіў яго растлумачыць, што гэта можа значыць для абывацеля.\n"Гэта не значыць, што некаму не хопіць грошай. У нас ёсць рэшткі неразмеркаваны мінулых гадоў. І калі спатрэбіцца, то гэты дэфіцыт будзе закрывацца рэшткамі. Грошай хопіць усім", — паспрабаваў супакоіць беларускі прэм'ер-міністр.\nДэфіцыт, паводле яго слоў, паўстаў з-за непрадбачаных выдаткаў на падтрымку эканомікі і насельніцтва ва ўмовах COVID і санкцый. Ён не выключыў, што бюджэт гэтага года таксама можа быць выкананы з дэфіцытам.\n"Толькі ў гэтым годзе ўжо на падтрымку эканомікі зрасходавана 2 мільярды 700 мільёнаў рублёў прамымі грашыма", — сказаў Галоўчанка.\nЁн таксама распавёў, што ў бліжэйшыя дні беларускі ўрад апублікуе свой адказ на санкцыі ЕС. Паабяцаў, што меры будуць "абсалютна адэкватныя" і пакуль задзейнічаныя толькі часткова.\n"Мы не ідзем на тое, каб задзейнічаць увесь арсенал, хоць адказы напрацаваныя. І наступныя меры будуць не асіметрычнымі, як мы гаварылі. А сіметрычнымі", — сказаў Галоўчанка.\nПяты пакет санкцый ЕС быў прыняты на мінулым тыдні. У новы санкцыйны спіс трапілі 17 фізічных і 11 юрыдычных асоб, у тым ліку такія прадпрыемствы як "Гродна Азот" і "Белшына".


Беларусь зьвярнула ўвагу МАГАТЭ на канфлікт зь Літвой\n28 верасень 2005, 19:53\nМіхал Стэльмак, Менск Беларусь спадзяецца на дапамогу Міжнароднага агенцтва па атамнай энэргіі (МАГАТЭ) ва ўрэгуляваньні экалягічнага канфлікту зь Літвой, зьвязанага з плянуемым будаўніцтвам паблізу літоўска-беларускай мяжы сховішча радыяактыўных адкідаў.\nПра гэта заявіў намесьнік міністра замежных справаў Віктар Гайсёнак на 49-й сэсіі Генэральнай канфэрэнцыі МАГАТЭ, якая праходзіць у Вене.\nУ сваім выступе спадар Гайсёнак нагадаў, што гэтае сховішча прызначана для адпрацаванага ядзернага паліва Ігналінскай АЭС і радыяактыўных адкідаў. Беларусь, паводле ягоных словаў, разьлічвае на канструктыўны падыход Літвы і дапамогу МАГАТЭ ў вырашэньні гэтай адчувальнай для беларусаў праблемы.\nНагадаем таксама, што беларускія чыноўнікі прыгразілі Літве, што калі тая ня зьменіць сваіх плянаў, то Беларусь у адказ таксама паблізу беларуска-літоўскай мяжы пабудуе магутныя сьвінагадоўчыя комплексы. Літоўскі прэм’ер Альгірдас Бразаўскас назваў гэтыя пляны Беларусі “барбарствам”.


30-гадовы юбілей святкуюць бярэзінскія работнікі падатковых органаў — Березино. Березинский район. Березинская панорама\n12 июля 2020 95 berezinskaya_panorama Комментариев нет\nУ нядзелю 30-гадовы юбілей святкуюць работнікі падатковых органаў.\nМенавіта тады, у 1990 годзе, пачала свой адлік слаўная гісторыя Дзяржаўнай падатковай інспекцыі па Бярэзінскім раёне пры Міністэрстве фінансаў Рэспублікі Беларусь. За трыццаць гадоў падатковая служба некалькі разоў пераўтваралася. Як самастойная структура яна дзейнічае з 2001 года і называлася Інспекцыя Міністэрства па падатках і зборах Рэспублікі Беларусь па Бярэзінскім раёне.\nПершы кіраўнік падатковай інспекцыі вядомы многім у раёне. Гэта — Рыгор Зяневіч, які дзесяць гадоў прысвяціў галіне і сабраў каманду верных аднадумцаў. Эстафету ён перадаў Уладзіміру Халецкаму. Апошні ўзначальваў службу сямнаццаць гадоў, і пад яго кіраўніцтвам яна не раз станавілася лепшай.\nДружная каманда падатковых органаў раёна\nСёння падатковая служба ў раёне прадстаўлена Упраўленнем па рабоце з плацельшчыкамі па Бярэзінскім раёне інспекцыі па падатках і зборах Рэспублікі Беларусь па Барысаўскім раёне. Узначальвае яго Наталля Каравая, чый прафесійны вопыт таксама значны.\n— Азіраючыся назад, хочацца ўспомніць работнікаў, якія стаялі ля вытокаў раённай падатковай службы і закладвалі яе традыцыі, — расказвае Наталля Анатольеўна. — Мы заўсёды рады бачыць Веру Казак, якая шмат гадоў была намеснікам начальніка інспекцыі. Не забыцца нам і пра ўклад у справу Уладзіміра Аўтуховіча, Валянціны Шумскай, Ірыны Ладуцькі, Віктара Палавінкі, Барыса Дзенісюка, Алены Лапцёнак, Зоі Чыстап’ян, Уладзіміра Кісяля і Леаніда Жылінскага. Дарэчы, Леанід Леанідавіч і Уладзімір Васільевіч і сёння ў страі шчодра дзеляцца назапашаным вопытам з маладымі работнікамі і асвойваюць новыя метады работы з плацельшчыкамі.\nУ закладзеных гэтымі ветэранамі падатковай службы традыцыях — памятаць кожнага, хто некалі працаваў з імі побач. Быў жа час, калі колькасць работнікаў інспекцыі даходзіла да 30 чалавек. Добрым словам успамінаюць у калектыве Таццяну Несцяровіч, Веру Міцкус, Зою Шэйко, Аляксандра Зайцава, Анатолія Мальца, Аксану Пянкрат, Алу Зылёву, Галіну Самец, Аляксандра Чарлёнка, Сяргея Мурашку і Уладзіміра Некрашэвіча, якія стаялі ля вытокаў выхавання законапаслухмянага плацельшчыка ў раёне.\nСёння гэта справа ў надзейных руках маладых інспектараў Аляксандра Шаўрова, Таццяны Дубіны і Зарыны Несцяровіч, вядучых рэферэнтаў Алены Карнеенка і Юліі Суша. Дзякуючы ім, падатковая інспекцыя, як і раней, карыстаецца павагай сярод бярэзінцаў і ганарыцца адсутнасцю скаргаў ад падаткаплацельшчыкаў.\nСвой юбілей калектыў вітае з добрым настроем. У мінулым годзе цалкам выкананы план даходаў у кансалідаваны бюджэт раёна: пералічана 15,4 мільёна рублёў. У фарміраванні бюджэту ўдзельнічалі 14964 плацельшчыкі, у тым ліку 320 арганізацый,\n547 індывідуальных прадпрымальнікаў і 14097 фізічных асоб. Асноўныя паступленні ў даход забяспечваюць арганізацыі, на долю якіх прыходзіцца больш за 87% даходаў, на долю фізічных асоб – 8% і на індывідуальных прадпрымальнікаў – 5%. Як і раней, вялікую частку плацяжоў у рэгіёне фарміруюць плацельшчыкі дзяржаўнай формы ўласнасці — 63,5 % бюджэту.\nВедаюць бярэзінскія ра-ботнікі падатковай службы і сакрэт выхавання законапаслухмянага плацельшчыка.\nУ адпаведнасці з Дэкрэтам № 7 «Аб развіцці прадпрымальніцтва» радыкальна зменены падыходы ў кантрольнай і праверачнай дзейнасці падатковых органаў. Акцэнт зроблены на бескантактны метад, а таксама на аналітычную і папераджальна-растлумачальную работу з плацельшчыкамі.\n— Калі плацельшчык законапаслухмяны, гэта выгадна абодвум бакам, — лічыць Наталля Анатольеўна. — У аснову нашага ўзаемадзеяння пакладзены такія прынцыпы, як прэзумпцыя добрасумленнасці, самарэгуляванне бізнесу і мінімізацыя ўмяшальніцтва дзяржаўных органаў і асоб у прадпрымальніцкую дзейнасць. Ды і акцэнт робіцца на шырокае выкарыстанне магчымасцей сістэм электроннага дэкларавання. Такі фармат адносін выдатна зарэкамендаваў сябе сярод плацельшчыкаў, бо пазбаўляе ад візітаў у інспекцыю, дае магчымасць хутка атрымаць інфармацыю, скарачае папяровы\nдакументаабарот. Па стане на 1 ліпеня 2020 года, у раёне карыстаюцца электроннымі сэрвісамі звыш 700 чалавек.\nНапярэдадні прафесійнага свята Наталля Каравая зычыць усім работнікам і ветэранам галіны новых прафесійных поспехаў і дасягненняў, павагі і аўтарытэту сярод плацельшчыкаў. Няхай вас не пакідаюць шчасце і ўдача, моцнае здароўе і дастатак.\n← 12 ліпеня – Дзень работнікаў падатковых органаў\nПрезидент: уже не одно поколение белорусов растет в благополучной, чистой, мирной и красивой стране →


Калі нікому нельга давяраць | Сайт газеты «Настаўніцкая газетa»\n15.12.2018 14:45 Сацыяльны ракурс\n15 гадоў назад у краіне пачалі з’яўляцца цэнтры, дружалюбныя да падлеткаў. Іх стварэнне было заканамерным, невыпадковым. Зразумела, у любой сферы дзейнасці стаўкі ў першую чаргу робяцца на моладзь, але поспех будзе на баку тых, хто праявіць сябе не толькі як бездакорны спецыяліст, але і як сацыяльна адаптаваны чалавек. Здольнасць будаваць дыялог, умець згладжваць канфлікты і ісці на кампраміс часта з’яўляецца вырашальнай у правільнай адаптацыі дзіцяці ў грамадстве.\nПра тое, як дапамагчы дзецям у сацыялізацыі, навучыць іх вырашаць праблемы і выхаваць упэўненымі ў сабе, расказвае каардынатар цэнтра “Давер” Валянціна Міхайлаўна ШУКАН.\n— Валянціна Міхайлаўна, чым была выклікана неабходнасць стварэння ў краіне цэнтраў, дружалюбных да падлеткаў? І з чаго пачалася гісторыя “Даверу”?\n— Наш цэнтр быў створаны 15 гадоў назад. У падлеткавым асяроддзі павялічвалася колькасць захворванняў, звязаных з ужываннем наркатычных сродкаў, а таксама расла колькасць інфекцый, якія перадаюцца палавым шляхам. Але асноўнай перадумовай стала тое, што Міністэрства аховы здароўя выказала меркаванне, што было б цудоўна стварыць цэнтры, у якіх дзеці могуць атрымаць неабходную псіхалагічную дапамогу, а таксама медыцынскую кансультацыю, калі гэта неабходна.\nТакім чынам, сёння ў краіне дзейнічаюць 48 адпаведных цэнтраў, 8 з іх — у Мінску. Многіх цікавіць, чым адрозніваюцца нашы цэнтры, кансультацыі спецыялістаў ад кабінетаў звычайных падлеткавых урачоў. Розніца ёсць, і яна адчувальная. У цэнтрах даверу аказваецца не проста медыцынская, але і псіхалагічная дапамога, а таксама адбываецца сацыяльнае суправаджэнне, калі дзіця ці яго сям’я маюць у гэтым патрэбу. Важна, што ў цэнтр могуць звярнуцца дзеці з любога раёна краіны. Асноўнымі прынцыпамі, на якіх будуецца работа арганізацыі, з’яўляюцца даступнасць, добразычлівасць і добраахвотнасць. Гэта значыць, што ў “Даверы” можна атрымаць поўную інфармацыю наконт любога з выбраных метадаў работы, спосабу дапамогі непаўналетнім. Акрамя гэтага, непасрэдна сам падлетак можа аддаць перавагу ўпадабанаму спосабу ўзаемадзеяння са спецыялістамі. Калі дзіця мае пэўнае захворванне, яно можа пракансультавацца наконт таго, якую дапамогу і дзе можна атрымаць. Наступным крокам з’яўляецца размова з урачом — ён зможа растлумачыць, чаму менавіта на тым ці іншым варыянце ўзаемадзеяння, лячэння неабходна засяродзіць увагу.\nБезумоўна, усё залежыць ад таго, які перад намі падлетак, з якім наборам праблем. Відавочна, што ёсць звычайныя дзеці, паслухмяныя, а ёсць непаўналетнія, якія рэдка з’яўляюцца дома, амаль жывуць на вуліцы, маюць дрэнныя звычкі, ужываюць псіхатропы. Такім маладым людзям неабходна карэкцыя паводзін. Увогуле, апошні час яна патрэбна вялікай колькасці непаўналетніх. Але праводзіцца такая карэкцыя будзе толькі на згодзе і добраахвотна. Прынамсі, добраахвотнасць з’яўляецца самым важным падмуркам, на якім грунтуецца дзейнасць “Даверу”. Мы супраць прымусу. Дзеці павінны самі зразумець, ці хочуць з намі сябраваць. Як паказвае практыка, большасць непаўналетніх прыходзіць у цэнтр разам з сябрамі, каб разведаць абстаноўку. Кагосьці прыводзяць бацькі, але так бывае рэдка. Усё ж большасць навучэнцаў трапляе па рэкамендацыях равеснікаў.\n— Вы назвалі сацыяльнае суправаджэнне адным з важных напрамкаў у рабоце з непаўналетнімі. У чым яго сэнс?\n— Сацыяльнае суправаджэнне — гэта адна з форм сацыяльнай работы не толькі з дзецьмі, але і іх сем’ямі, якая накіравана на дапамогу ў вырашэнні актуальных для сям’і праблем.\nБываюць выпадкі, калі падлеткі прыходзяць і заяўляюць, што ім усё надакучыла, яны не хочуць хадзіць у школу і нават жыць. Зразумела, калі дзіця так гаворыць, для гэтага павінна быць прычына. І такі выпадак нядаўна быў. Размаўляючы з непаўналетнім, я зразумела, што прычына хаваецца ў цяжкім фінансавым становішчы сям’і. Мама адна гадуе 3 дзяцей і не змагла купіць сыну новыя красоўкі. Адсюль прыгнечаны настрой падлетка і нежаданне ісці ў школу. Яму было сорамна з’явіцца перад аднакласнікамі ў паношаным абутку. Часта, калі неабходна гуманітарная дапамога такога кшталту, звяртаемся ў арганізацыі, якія гэтым займаюцца. Але гэты раз я паступіла інакш. Я размясціла ў сацыяльных сетках пост, што хлопчык марыць пра новыя красоўкі. Літаральна за лічаны час з намі звязалася адна з арганізацый і прывезла ў “Давер” некалькі каробак абутку, у якіх былі не толькі красоўкі, але і туфлі.\nВажным момантам, на якім неабходна засяродзіць увагу, з’яўляецца падрыхтоўка дзіцяці, якое пакутуе ад асаблівых захворванняў, да паступлення ў іншагародні ўніверсітэт ці каледж. Многія падлеткі дагэтуль лічаць, што паступіць — гэта проста прынесці дакументы ў камісію. Тым не менш, маючы пэўныя захворванні, можна не трапіць на тую ці іншую спецыяльнасць. Для таго каб непаўналетнія не сутыкнуліся з такой праблемай, мы разам з валанцёрамі аналізуем найбольш блізкія нашым дзецям спецыяльнасці, а пасля дапамагаем выбраць тую, якая лепш за ўсё пераплятаецца з тым, што хацеў бы рабіць падлетак.\nВаланцёры аказваюць вялікую дапамогу і ў тым выпадку, калі неабходна завезці дзяцей да ўрачоў, што прымаюць у спецыялізаваных лячэбных установах. Ці дзіця можа трапіць у бальніцу з-за хваробы, а завезці яму садавіны няма каму. У нас ёсць дзяўчынка, якая сябруе з арганізацыяй ужо даволі працяглы час. Летась перад Новым годам яна трапіла ў бальніцу, а ў мамы дома яшчэ былі маленькія дзеці, з якімі зімой складана далёка выязджаць. Тым не менш справа нават не ў гэтым. Дарослыя лічаць, што, калі ў сям’і ёсць падлетак, яму можна не ўдзяляць столькі ўвагі, колькі маленькім дзеткам. Гэта вельмі памылковае мысленне. Падлеткі заўжды патрабуюць нашай увагі, падтрымкі і разумення, нават калі час ад часу супраціўляюцца. У гісторыі з нашай дзяўчынкай таксама было супраціўленне. Яна сказала, што нікога не хоча бачыць і лепш да яе не прыязджаць, але калі мы будзем пісаць паведамленні, размаўляць з ёй анлайн, яна будзе не супраць. Менавіта перапіска стала першым крокам да камунікацыі з падлеткам. Валанцёры “Даверу” пісалі дзяўчынцы, а праз некалькі дзён атрымалі дазвол прыехаць у бальніцу з пачастункамі. Зразумела, што пасля, калі пацыентку выпісалі, мы адвезлі яе дадому.\nУ цэнтры ёсць пакой, у якім падлеткі ў вызначаны час могуць збірацца і абмяркоўваць свае пытанні. Тры разы на тыдзень я таксама далучаюся да іх. Кожны панядзелак, сераду і чацвер мы працуем над рэалізацыяй праекта “Тусоўка.by”, канцэпцыя якога распрацавана сумесна са школамі №№ 9 і 208. У школах, дарэчы, працуюць пакоі адпачынку, у якіх дзеці могуць праводзіць час за абмеркаваннем сваіх праблем, інтарэсаў. Менавіта дзякуючы ўзаемадзеянню са школамі, у нас павялічваецца колькасць сяброў. Прыемна назіраць, што падлеткі знаходзяць агульныя тэмы, а таксама дапамагаюць адзін аднаму. Так, часта даводзіцца чуць, як дзеці абмяркоўваюць школьныя праблемы, урокі. Здараецца, нехта скардзіцца, што мае, напрыклад, праблемы з фізікай ці матэматыкай. А тыя, хто добра арыентуецца ў гэтых прадметах, прапаноўваюць сваю дапамогу ў вырашэнні пытанняў вучобы, кансультуюць, тлумачаць асобныя тэмы.\n— Наколькі актуальным для цэнтра з’яўляецца вырашэнне ўнутрысямейных канфліктаў? Ці часта падлеткі, іх паводзіны становяцца нязручнымі для бацькоў?\n— Так, унутрысямейныя канфлікты часта прыводзяць падлеткаў у цэнтр. Існуе памылковая ўпэўненасць, што з дзецьмі, якім больш за 12, вельмі проста суіснаваць, галоўнае — іх не чапаць. Шкада, што людзі так думаюць. Падлеткі, як ніхто іншы, маюць патрэбу ў нашай увазе, у тым, каб побач быў дарослы, які падкажа правільнае рашэнне. Не сакрэт, што падлеткі вельмі часта хочуць быць самастойнымі, імкнуцца вырвацца з-пад апекі мамы і таты. А бацькі гэтаму ўсімі сіламі працівяцца, спрабуюць утрымаць аўтарытэт, паказваюць, што могуць уплываць на дзіця. Відавочна, што ў такой гульні — два ўдзельнікі. На адным беразе — бацькі, на другім — дзіця. Калі ў “Давер” прыходзіць падлетак, ён, як правіла, скардзіцца на гіперапеку. Дзеці расказваюць, што бацькі іх заўжды і ва ўсім кантралююць, апякаюць. Тлумачаць, што спрабавалі размаўляць з бацькамі, але дасягнуць узаемапаразумення не атрымалася. У такім выпадку мы просім, каб бацькі прыйшлі на размову. Калі дыялог адбудзецца, зможам высветліць, што не падыходзіць маме. Безумоўна, у такіх сітуацыях не заўсёды пераможцам стане дзіця, як і не заўсёды будзе мець рацыю мама. Тым не менш неабходна зразумець, хто і ў чым не мае рацыі.\nБывае, падлетак расказвае, што яго абмяжоўваюць у свабодзе. І толькі пасля размовы з мамай пачынае вымалёўвацца дакладная карціна, што ж насамрэч адбываецца. Аказваецца, падлетак адмаўляецца прыбіраць за сабой, наводзіць парадак там, дзе павінен яго прытрымлівацца. У такім выпадку пачынаем тлумачыць, што ў месцах агульнага карыстання кожны павінен даглядаць сябе сам. Напрыклад, мама папрасіла памыць свой абутак і схаваць яго, а дзіця расцэньвае такую прапанову як прымус. Але ж мама проста дапамагае дзіцяці адаптавацца да жыцця. Яна вучыць, што за парадкам неабходна сачыць, і гэта нармальная частка выхаваўчага працэсу. У пакоі дзіцяці, які лічыцца яго тэрыторыяй, бацькі могуць дазволіць увогуле не прыбіраць, праўда, калі да сына ці дачкі прыйдуць сябры, сорамна будзе не маме з татам.\nКанфлікты з бацькамі здараюцца і на фоне адзнак. Мамы хочуць, каб дзеці прыносілі дадому толькі добрыя балы. І калі ў дзённіку стаіць “васьмёрка”, гэта ўжо дрэнна. Шкада толькі, што мамы часта не ўлічваюць, які рэсурс закладзены ў дзіцяці. У нас існуе праграма размеркавання нагрузак у школьныя дні. Разлічваецца яна зыходзячы з колькасці ўрокаў, іншых фактараў. Аналізуючы адпаведную шкалу, мы ўбачылі, што на дзяцей ускладзена высокая нагрузка. Бывае, падлеткі не паспяваюць аднавіць свае рэсурсы нават за выхадныя дні.\nПадлеткавы ўзрост — гэта вельмі сур’ёзны этап развіцця, станаўлення асобы. Нават з медыцынскага пункту гледжання такі ўзрост з’яўляецца вельмі важным. У гэты час у дзяцей расце сэрца, хуткімі тэмпамі растуць косці, эндакрынная сістэма развіваецца, становіцца дарослай. Адсюль і перапады ў настроі. Гармоны “сталеюць”, псіхіка дзіцяці імкнецца паспець за імі, а на гэта трацяцца значныя рэсурсы. Таму з пункту гледжання фізіялогіі заканамерна і нядзіўна, што ў 7—8 класе паспяховасць дзяцей зніжаецца. Калі ў падлетка не заклалі яшчэ ў дзяцінстве цікавасць да вучобы, калі ён не заматываваны і яго захапленне тымі ці іншымі прадметамі не падтрымлівалася, паспяховасць можа зніжацца хуткімі тэмпамі. Ведаеце, чаму падлеткі любяць быць у цэнтры і дапамагаць адзін аднаму? Таму што мы іх хвалім. Нават калі дзіця зрабіла, здавалася б, зусім нешта дробнае, але карыснае, яго заўважаць, яму скажуць “дзякуй”. Часта памылка бацькоў у тым, што яны гэтага не робяць. А хваліць трэба. Падлетак павінен бачыць, што ён карысны, што ім ганарацца.\nДзеці ніколі не будуць такімі, як мы. І да гэтага неабходна прывыкнуць. У нас быў хлопчык, у якога крызіс самапазнання супаў з перыядам хваробы. Падлетак якраз трапіў у бальніцу, у яго было дастаткова часу, каб пабыць сам-насам. Мама, калі забрала сына дадому, вельмі здзівілася: перад ёй быў абсалютна іншы хлопчык, не такі, якога яна адвозіла ў бальніцу месяц назад. Цяпер гэта быў дарослы чалавек з дарослымі думкамі. Зразумела, што сын проста пасталеў. І пакуль ён знаходзіўся ў чатырох сценах, паспеў абдумаць усё, што мог. Мама, размаўляючы са мной, сказала, што хоча толькі аднаго: бачыць перад сабой тое дзіця, якое месяц назад захварэла. Яна ўвогуле лічыла, што сын звар’яцеў. І, канечне, памылялася. Яе 16-гадовы сын у псіхалагічным плане быў абсалютна здаровым. І, на жаль, у паводзінах нічога ўжо не зменіцца. Падлетак пасталеў бы і дома, толькі гэта магло б адбывацца паступова. Тыя абставіны, у якія трапіў непаўналетні, паспрыялі больш хуткаму сталенню асобы. Жанчыне давялося прыняць мае словы і зразумець, што тое, якім стаў сын, — варыянт нормы. Так, цяжка прымаць, што адзінае дзіця ў сям’і, якога песцілі, любілі, якое прыносіла добрыя адзнакі, стала інакш мысліць, па-іншаму размаўляць. Дарэчы, сам хлопчык апісваў сітуацыю нармальна, спакойна. Мама ж не чакала такога хуткага развіцця падзей, таму яе псіхіка была ўзрушана. Дарэчы, тое, што дзіця сталее, хаваючыся ў сябе, у свой унутраны свет, нармальна. Да падлеткавага ўзросту энергія дзяцей, іх камунікацыя накіравана на знешні свет. Пасля, дасягаючы пэўнага перыяду, дзіця засяроджваецца на сабе. Дзяўчынкі і хлопчыкі трапляюць у перыяд самавызначэння і пачынаюць шукаць адказ на важнае для іх пытанне, хто яны і што ім з сабой рабіць.\n— Час ад часу даводзіцца чуць пра такую сацыяльную праблему, як булінг. Прычым скаргі ў бацькоў і на тое, што відавочнае цкаванне назіраецца ў адносінах да навучэнцаў, а ініцыятарамі з’яўляюцца педагогі. Чаму існуе такая праблема? Што, на ваш погляд, кіруе тымі, хто грэбуе нормамі прафесійнай этыкі?\n— У нас ёсць дзяўчынка, лідар класа, якая заўсёды і ва ўсім першая, з’яўляецца прадстаўніком школы ў клубе ЮНЕСКА. Быў перыяд, калі яна запусціла вучобу, але за кароткі час паспела нагнаць праграму. Толькі пасля гэтага яна стала ахвярай булінгу з боку аднаго з настаўнікаў. Заканамерным з’яўляецца пытанне, чаму бацькі не прымаюць адпаведных мер. Вядома, дарослыя не павінны ў такіх сітуацыях сядзець склаўшы рукі. Ёсць класны кіраўнік, дырэктар, да якіх можна пайсці і паразмаўляць. Як варыянт — можна перавесці дачку ў іншую школу. Але ўзнікне новая праблема, якая будзе заключацца ў адаптацыі, у тым, ці знойдзе дзяўчынка сваё месца сярод чужых дзяцей. Аднак навошта гэта рабіць, калі можна паспрабаваць пабудаваць дыялог са школай? Бацькі і настаўнікі павінны сябраваць, таму што дзеці, іх выхаванне, адаптацыя — наш агульны абавязак.\nАкрамя канфліктаў у школе, сур’ёзнай праблемай з’яўляецца інтэрнэт, мноства даступнай разнастайнай інфармацыі. Бацькі даюць дзецям у рукі тэлефон апошняй мадэлі і не кантралююць, чым дачка ці сын займаюцца, седзячы ў інтэрнэце. У адным з выпадкаў мама адабрала ў дачкі смартфон, таму што тая шмат часу праводзіла ў сацыяльных сетках. Пасля гэтага дачка пачала вечарамі прападаць у сяброўкі. Мама думала, што дзяўчынкі разам вучаць урокі. Але ўсё было інакш: дачка сядзела ў сацыяльных сетках і знаёмілася з хлопцамі. Адзін з такіх маладых людзей запрасіў дзяўчынку на спатканне. І добра, што яна паехала на сустрэчу не адна, а з сяброўкай. Калі яны прыехалі на вызначанае месца, то ўбачылі зусім іншага чалавека. Гэта быў не той сімпатычны хлопец, ад якога было так прыемна атрымліваць паведамленні. Перад сяброўкамі стаяў дарослы мужчына. Толькі зірнуўшы на яго, падлеткі кінуліся ўцякаць. І добра, што сустрэча праходзіла днём, а не ў позні час. Дзяўчынкі самі не разумелі, як не пабаяліся паехаць на такую сляпую сустрэчу, і нават думаць не хацелі, што магло здарыцца, калі б гэта была ноч і вакол не было людзей.\nТакім чынам, каб абараніць дзяцей ад канфліктаў і сітуацый, якія наносяць траўму, неабходна загадзя клапаціцца пра бяспеку. Абараняючы дзяцей, бацькі абараняюць і сябе, сваю псіхіку ад сур’ёзных узрушэнняў. А дасягнуць правільнага выхаваўчага балансу можна толькі ў тым выпадку, калі ў сям’і будзе панаваць давер.\nВалянціна Міхайлаўна Шукандружалюбны для падлеткаўцэнтр\nРэгіён, дружалюбны да падлеткаў...


Будзьма беларусамі! » Дар’я Жук: “Беларускаму кіно не хапае дзёрзкасці і свабоды!”\nФільм “Крышталь” ад беларускай рэжысёркі Дар’і Жук сёлета маршыруе па міжнародных кінафестывалях. Як атрымалася зацікавіць беларускай тэмай кінакампаніі з Германіі і ЗША? Ці мае перспектывы нацыянальны кінематограф у стагоддзе глабалізацыі? Якое кіно глядзіць сама Дар’я?\nГісторыя Дар’і — гэта гісторыя поспеху і ўвасаблення “амерыканскай мары”: пераехаўшы ў канцы 1990-х у ЗША, яна скончыла Гарвард, працавала на Уол-стрыт, пасля чаго знайшла сябе ў кінаіндустрыі. Час ад часу ў яе фільмах прасочваюцца аўтабіяграфічныя матывы, але дзе заканчваецца рэжысёрская “споведзь” і пачынаецца гісторыя выдуманага героя? Дамо слова Дар’і.\n— Фільм “Крышталь” прысвечаны 1990-м, чаму вам блізкая гэтая тэма?\n— Ведаеце, хутчэй ён прысвечаны нашай з вамі радзіме. Так, гэта рэтрапраекцыя 90-х, бо дае магчымасць лінейкай адмераць шлях, які мы прайшлі да сучаснасці. Разам з тым, гэта час, які я ведаю найлепш, бо ў другой палове 90-х я з’ехала і большую частку часу правяла ў ЗША. Мне было б не вельмі камфортна казаць пра тое, чаго я не ведаю, не бачыла. 1990-я — гэта час, які мы не паспелі адрэфлексаваць, час вялікіх надзеяў і магчымасцяў.\n— У фільме “Сапраўдная амерыканка” вы распавядалі пра свой вопыт, ці варта ў “Крышталі” шукаць аўтабіяграфічныя моманты?\n— У “Крышталі” такіх момантаў значна меней (смяецца). З “Сапраўднай амерыканкай” я зразумела, як цяжка рабіць фільмы, дзе галоўны персанаж вельмі-вельмі твой. Чаму? Бо ты не бачыш сябе з боку. З “Крышталём” я пайшла іншым шляхам. Так, мая гераіня мне вельмі падабаецца, у жыцці мы былі б найлепшымі сяброўкамі, але гэта не я! Так, я таксама захаплялася электроннай музыкай, была часткай гэтай субкультуры ў 1990-я. Падавалася нават, што тая тусоўка была маёй сям’ёй… Але галоўная гераіня “Крышталя” нашмат больш смелая і наіўная, яна адрозніваецца ад мяне.\n— Распавядзіце пра герояў стужкі.\n— Галоўная гераіня — тусоўшчыца, якая хоча стаць дыджэем і знайсці сваё шчасце ў Амерыцы. Яна прысутнічае амаль у кожнай сцэне фільма. Таксама людзі, якія яе атачаюць: мама, сябар, магчыма, бойфрэнд, а можа, і не. У выніку яна сядзіць на тэлефоне і чакае тэлефанавання з пасольства, каб атрымаць візу.\n— Фільм зроблены разам з кампаніямі з ЗША і Германіі. Ці лёгка іх было зачапіць такой тэмай?\n— Мне здаецца, што амерыканцы будуць глядзець на гэты праект выключна як на гісторыю гераіні, а не краіны. Для іх гэта будзе драма сталення, шляху да “амерыканскай мары” з пэўнай доляй гумару. Мне заўжды здавалася, што немцы маюць нас больш падтрымаць. Памятаю, як мы ад іх спрабавалі некалькі разоў атрымаць грант і ўсё ніяк не маглі… Я вельмі нервавалася (смяецца). Беларусь “там” цікавая, так, але ўсё адно ўсё ўпіраецца ў добры сцэнар, гісторыю, якая можа прагучаць шырэй, чым у адной краіне.\n— А ёсць нейкія краіны, цікавыя цяпер на Захадзе? Напрыклад, Украіна пасля 2014-га?..\n— Не, тут некалькі іншых момантаў. Украіна стала цікавай, бо выдаткавала неймаверныя грошы і здымае паўсотні фільмаў на год. Цяпер яны на ўсіх рынках і фестывалях. Вельмі гучна пра сябе заяўляюць.\n— Гэта самапіяр?\n— Так, менавіта. Божа, сваім маладым кінематаграфістам яны раздалі неймаверную колькасць грошай, каб зрабіць першыя фільмы! Так яны стварылі сваё новае пакаленне ў кіно. Селі і вырашылі: “А зараз мы падтрымаем не “дыназаўраў”, а кагосьці новага, моладзь”. Гэта пераможная гісторыя, бо на ўсіх рынках дзе я была з “Крышталём”, яшчэ не скончаным праектам, дамінавалі ўкраінцы. Украіна, Грузія… Яны гучаць.\nЗаходнікі хочуць нас хоць неяк падтрымаць, маўляў, чакаем ад Беларусі кіно і ніяк не можам дачакацца! “Калі ласка, дашліце нам хоць каго-небудзь!” — прыкладна такое стаўленне. Яны ўсё чакаюць, пакуль мы пасталеем, і ўжо зачакаліся. Там усе дзверы насамрэч адчыненыя і мы дакладна не згубімся ў гэтым агромністым моры праектаў — за намі сочаць, ёсць людзі, для якіх гэта праца.\n— Ці мае Беларусь цяпер крутых рэжысёраў і праекты, якія маюць шансы?\n— Кожны год з’яўляюцца нейкія новыя незалежныя праекты. Напрыклад, Улада Сянькова, Зміцер Алейнікаў… Усё гэта рухаецца, яго трэба падтрымаць і даць фінансаванне.\n— Падтрымаць мае дзяржава ці Захад?\n— Гэта мусіць быць камбінацыя. Калі цябе не падтрымлівае родная краіна, вельмі цяжка выбіць падтрымку ў замежных фондаў. Гэта такая ступеньчатая сістэма, складаны канструктар… У нас ужо ёсць некалькі чалавек, якія ўсё гэта добра разумеюць. Але хаця б 10% табе павінная даваць твая родная краіна. Таму важна, каб гэтая сістэма працавала, прычым штогод, а не праз год альбо выпадкова — каб на яе можна было пакласціся.\n— Для вас важнае прызнанне на радзіме?\n— Вельмі важнае! Так я адчуваю сябе чалавекам… (смяецца) падрослым!\n— А як мае выглядаць прызнанне? Каб вас пазнавалі на вуліцах?\n— Каб мой фільм паглядзелі ў кінатэатрах! Канечне, размова не пра пазнавальнасць на вуліцы: я ж не ў кадры, а за кадрам. Мне проста хацелася падняць важныя для мяне пытанні і зразумець, што важныя яны не толькі для мяне — ёсць нейкі рэзананс. Мне здаецца, што для таго існуе кіно і мастацтва наогул — каб мы адчувалі сябе не самотнымі. Каб ты разумеў, што побач ёсць чалавек, ён таксама думае, ён таксама жыве.\n— Вы кажаце пра фідбэк ад гледача…\n— Так, канечне, мне здаецца, што наш глядач адчувае нашмат больш і бачыць на сцэнарным узроўні, на ўзроўні вобразаў, чым гэта можа адбыцца ў Англіі ці Ірландыі.\n— Усё ж такі для Захаду Беларусь — нешта асобнае ці кавалачак былога СССР?\n— Ну вось мы і заявім пра сябе, вось і паглядзім. Зараз паедзем на фестываль у Лондан, празандзіруем гэтую глебу. Скажам: “А вось і мы, беларусы!” (смяецца).\n— То бок для вас гэта таксама эксперымент?\n— Так, мне вельмі цікава, што атрымаецца. Мы паказвалі сваё кіно ў Чэхіі, Сербіі, ва Украіне — нас чулі і разумелі. Тэма пра тое, дзе быць, з’язджаць ці заставацца, як перажыць постсавецкі развал, гістарычную траўму, калі краіна ў пераходным перыядзе, дзе ўсё дагары нагамі… Ім гэтая тэма блізкая, а вось як гэта будзе глядзецца на іншай глебе — ангельскай, ірландскай, амерыканскай, — гэта акурат цікава.\n— Жывучы ў стагоддзі глабалізацыі, калі сціраюцца межы і мовы, ці можна наогул казаць пра нацыянальную школу кінематографа?\n— Для мяне кінематограф заўсёды быў сусветным, мне падабаюцца рэжысёры з Вялікабрытаніі, Аргентыны, Аўстраліі і інш., але я раўняюся заўжды на аўтараў, а не на іх краіны. Нацыянальны кінематограф пры гэтым усё адно існуе — магчыма, гэта рынкавая катэгорыя, магчыма, перажытак, плён моўных бар’ераў, таму глабалізацыя яшчэ не паглынула нас. У мяне ёсць цудоўная калумбійская сяброўка, якая жыве ў Нью-Ёрку, фільм рабіла ў Германіі і Польшчы… Яе гісторыі прывяла ўсіх у ступар: гэта еўрапейскае кіно, амерыканскае, лацінаамерыканскае, што гэта? Яна трапіла ў гэты сусвет “паміж” і неяк не зарыентавалася там.\nНа жаль, рынак дагэтуль арыентаваны на нацыянальнае кіно, яно фігуруе на рынку дыстрыбуцыі. Канечне, маё пакаленне кінематаграфістаў, з якімі я вучылася ў кінашколе, вельмі мультыкультурнае: напрыклад, хлопец з Кітая, які вырас у Канадзе, жыў у Аўстраліі… Цяжка, бо заўжды даводзіцца заганяць сябе ў пэўныя рамкі.\n— Якія фільмы гледзіце для сябе?\n— Гляджу наогул вельмі шмат, шмат незалежнага кіно, не блакбастары… на жаль. Часам сябе прымушаю схадзіць на нейкі фільм жахаў, але складана. “Самае ціхае месца” вось акурат паглядзела, бо там прыўкрасны рэжысёр. Хачу днямі схадзіць на адзін амерыканскі фільм — сатыру, якая спрабуе троліць капіталізм, вельмі звонка і смела. Гэта вясёлая камедыя пра расавыя і класавыя праблемы.\nХачу паглядзець фільм, які выйграў “Кінатаўр” у гэтым годзе — “Глыбокія рэкі”. Яго рабіў малады вельмі цікавы рэжысёр, які вучыўся ў школе Сакурава. Пачала знаёміцца з творчасцю Рамана Бандарчука з Украіны, паглядзела яго “Українські шерифи”, вельмі класны дакументальны фільм. Хачу таксама глянуць ягоны фільм 2018-га года, які разам са мной вандруе па ўсіх конкурсных праграмах — называецца “Вулкан”. Ну, а каб расслабіцца, я гляджу серыялы…\n— Дарэчы, вы ўдзельнічалі ў стварэнні такіх культавых серыялаў, як “Сэкс у вялікім горадзе” і “Сапраўдны дэтэктыў”. Вы б глядзелі іх для сябе менавіта, альбо для вас гэта было толькі працай?\n— Ведаеце, гэта было неймаверна даўно… Так, гэта было пэўным творчым этапам, прычым калі яны ўжо рабілі фільм “Сэкс у вялікім горадзе” з аднайменнага серыяла. Я бачыла працэсы з прадзюсарскага пункту гледжання. Так, калісьці мне гэта было цікава. А наогул, усё ж такі “Сэкс…” — культавы серыял, які змяніў нашае стаўленне да жанчын, паказаў, што нашае грамадства трошкі іншае, чым прынята думаць.\n— Калі вельмі лаканічна: чаго не хапае беларускаму кіно?\n— Смеласці і дзёрзкасці нам не хапае. І ўнутранай свабоды. Мы трошкі заціснутыя і трошкі пабойваемся кагосьці пакрыўдзіць, хочам каб усім было добра. І за гэтым “не пакрыўдзіць” усё атрымліваецца вельмі слабым.\nФота – Дзяніс Дзюба / «Белсат»


Людвіг Міс ван дэр Роэ — Вікіпэдыя\n27 сакавіка 1886\nАахэн, Нямецкая імпэрыя\n17 жніўня 1969 (83 гады)\nБерлінскі ўніверсітэт мастацтваў[d]\nІлінойскі тэхналягічны інстытут[d]\nШкляны дом, хмарачос Сытгрэм Білдынг, хмарачос ІВМ Плаза\nКаралеўскі залаты мэдаль[d] (1959)\nмэдаль Эрнста Ройтэра[d] (1966)\nБерлінская мастацкая прэмія[d] (1961)\nЛюдвіг Міс ван дэр Роэ ў Вікісховішчы\nЛю́двіг Міс ван дэр Ро́э (па-нямецку: Ludwig Mies van der Rohe; 27 сакавіка 1886, Аахэн — 17 жніўня 1969, Чыкага) — нямецкі архітэктар-мадэрніст, прадстаўнік «інтэрнацыянальнага стылю», адзін з архітэктараў, якія вызначылі выгляд архітэктуры ХХ стагодзьдзя.\nЛюдвіг Міс быў самым малодшым сынам архітэктара Міхаэля Міса (1851—1927) і яго жонкі Амаліі Роэ (1843—1928). У дзяцінстве працаваў у майстэрні бацькі, а з 1899 году вучыўся ў школе рамёстваў па спэцыяльнасьці цагельніка. У 1904 годзе прайшоў практытку ў архітэктурным бюро. У 1905 годзе Людвіг атрымаў працу ў майстэрні Бруна Паўля ў Бэрліне, а ў 1908 годзе яго прынялі ў бюро Пэтэра Бэрэнса дзе ён працаваў да 1912 году. У 1913 годзе ён ажаніўся з Адэ Брухн, і хутка ў іх нарадзіліся тры дачкі але ў 1926 годзе яны разьвяліся. Пад уплывам Бэрэнса Міс выпрацаваў уласны стыль, які спалучаў мажлівасьці сучасных матэрыялаў і клясыцызм у духу Карла Фрыдрыха Шынкля. Некаторы ўплыў на творчасьць Міса аказалі ў перакананьні канструктывістаў.\nХмарачос на Лэйк Шор (Чыкага)\nПераломам у карьеры Міса было апублікаваньне чарцяжоў будынка які павінен быў быць пабудаваны на трохкутнай пляцоўцы ў Бэрліне. Наступныя радыкальныя мадэрнісцкія праекты доўгі час былі стандартамі тагачаснага праектаваньня.\nУ 1927 годзе разам Міс кіруе Міжнароднай выставай жытла ў Штутгарце, дзе распрацаваў генэральны плян узорнага паселішча Вайсэнгоф. Асноўным унёскам Міса ў праект стаў трохпавярховы дом, які адрозьніваўся ад звычайных праетаў тым, што ў ім можна было ствараць кватэры рознага памеру і формы. Кухні і ванныя пакоі разьмяшчаліся ў фіксаваным месцы кватэры, а ўся астатняя прастора дзялілася рухомымі перагародкамі (т. зв. «вольная пляніроўка»).\nЯк мастацкі дырэктар Вэркбунду, Міс арганізаваў выставу гэтай архітэктурнай групы ў Штутгарце, а ў 1930—1932 гадах ён стаў дырэктарам Баўгаўзу. У гэта час ён спраектаваў некалькі прыватных дамоў.\nУ 1937 годзе, бачачы адсутнасьць інтарэсы да яго працы, а так сама не прымаючы парадкі нацысцкай Германіі, Міс пераехаў у ЗША. Пасьля кароткага наведваньня Нямеччыны ў наступным годзе, зьвязанага з вырашэньне пытаньняў прыналежнасьці яго патэнтаў на мэблю, паступленьні ад якой сталі асноўнай крыніцай яго прыбытку, Міс застаўся ў ЗША на заўсёды. У Злучаных Штатах Міс пасяліўся ў Чыкага, дзе яму было прапанавана пасада кіраўніка Архітэктурнай школы ў Ілінойскім тэхналягічным інстытуце. Ён пагадзіўся заняць пасаду з умовай поўнай свабоды ў праектаваньні кампусу школы. У гэты час узьніклі некаторыя зь яго найвядомейшых будынкаў, шматлікія зь якіх функцыянуюць і да нашых дзён.\nКіруючыся прынцыпам «меней — азначае болей» (Less is more), у «амэрыканскі» пэрыяд свайго жыцьця, Міс разьвівае канцэпцыю «ўнівэрсальнага» будынку — вельмі простага па форме шклянога паралелепіпэда, паверхня якога падзелена паўтараючыміся стойкамі. Дзякуючы шырока ўжыванаму шклу, будынкі Міса атрымліваюцца вельмі сьветлымі — у адпаведнасьці зь філязофіяй нэатамізма, якую падзяляў Міс.\nУ 1944 годзе Міс прыняў амэрыканскае грамадзянства.\nГандлёвы цэнтар (Таронта)\nУ 1946—1851 гадах у Плэйна (Ілінойс) Міс будуе «Шкляны дом» (Фарнсуорт-Гаўз) для доктара Эдыт Фарнсуорт, вядомай жанчыны-хірурга. Дом прадстаўляе сабой шкляны белы каркас, які стаіць на прыўзьнятай на стойках над узроўнем разьліва вады пліце. Дом як быццам уздымаецца над паверхняй. У самім доме няма ўнутраных перагародак, ён складаецца з адзінага пакоя, поўнасьцю адкрытага на навакольны пэйзаж. Гэты дом быў абвешчаны помнікам архітэктуры Ілінойсу, дзе ў нашы дні адчынены музэй.\nДругім значным кірункам дзейнасьці Міса стала будаўніцтва хмарачосаў. Самым вядомым стаў пабудаваны ў 1958 годзе хмарачос Сытгрэм Білдынг у Нью-Ёрку, які стаў прататыпам шматлікіх карпаратыўных офісаў па ўсім сьвеце.\nНовая нацыянальная галерэя (Бэрлін)\nПасьля Сытгрэма, у майстэрні Міса ствараюцца яшчэ некалькі хмарачосаў, сярод якіх ІВМ Плаза ў Чыкага і хмарачосы ў Таронта.\nАдначасова Міс будуе высотныя жылыя дамы, якія амаль не адрозьніваюцца ад офісных будынкаў і значна адрозьніваюцца ад традыцыйнай цаглянай забудовы жылых раёнаў. Самым вядомым высотным шматкватэрным домам стаў будынак Лэйк Шор Драйв 860/880, які цяпер адносіцца да ліку славутасьцяў Чыкага.\nУ 1963 годзе прэзыдэнт Джон Кэнэдзі ўзнагародзіў яго Мэдалём Волі.\nАпошняй буйной працай Міса стаў будынак Новай нацыянальнай галерэі ў Заходнім Бэрліне, які быў пабудаваны ў 1968 годзе.\nЛюдвіг Міс ван дэр Роэ памёр 17 жніўня 1969 году ў Чыкага.\nЛюдвіг Міс ван дэр Роэ — сховішча мультымэдыйных матэрыялаў\nАтрымана з «https://be-tarask.wikipedia.org/w/index.php?title=Людвіг_Міс_ван_дэр_Роэ&oldid=1925181»\nКамандоры ордэна За заслугі перад Фэдэратыўнай Рэспублікай Нямеччына\nНарадзіліся ў Аахэне\nГэтая старонка апошні раз рэдагавалася 17 верасьня 2017 году ў 12:50.


а што ў вас харошага? - Zhuraviny\nа што ў вас харошага?\nПару дзён таму хацела купіць мясца ў адным з магазінчыкаў на Ўсходзе. А ў энтым аддзеле няма нікога... Падыходжу да жанчынкі, якая недзе ў зале корпаецца -- ветліва так павіталася, кажу: "а можна каго ў аддзел запрасіць?"\n- "хадзем, мая харошая" і так нешта сама сабе і мне ўсміхаецца . І так добра мне стала. Ну, мясца я ўсё адно не расхацела.... Але настрой -- крута-крута. Я, канешне, прыфігела -- такі, беларусы ўсміхаюцца .\nА от яшчэ.\nАмаль штодзень езджду на таксічцы на працу, з пасажырамі і вадзіламі ўжо як з роцвтенічкамі -- вітаешся, усміхаешся. На адным з паваротаў звычайна заходзіць хлопчык з цудоўнымі рудымі, амаль меднымі валасамі, такі, гадоў мо чатырох -- з бацькам або маці. І от ёсць на гэтым маршруце адзін вадзіла, такі вясёленькі, гадоў яму мо 30, як высветлілася нейк, сам папаня двуххадовай дзяўчынкі. Кожны раз, як руды цуд заходзіць, вадзіла падае яму руку павітацца са словамі "здароў, як спраы?", і хлапец такі важны, радасны адразу -- "прывет, дядя Саша, харашо". Не так даўно вадзіла вітаеццца з ім і працягвае ў якасці падарунка снікерс.... Людцы, яны добрыя... есць.. Праўда ж?\nА от яшчэ. Шкандыбае на маю маршрутку бабуля, бачу здалёк -- ледзь цягнецца, я ззаду там ледзь не бягу, каб паспець. А тут цёцечка нейкая таксама бегла на маршрутку -- падграбла бабуліны торбы -- і шух-шух, данесла да маршруткі.\nА нядаўна мне афрыканец падарыў проста так 2 прыгожыя ланцужкі на руку.\nкалі-небудзь пахвалюся .\nА што харошага ў вас?...


Эканоміка - Радыё Свабода. Навіны Беларусі || Белорусская служба Радио Свобода. Новости Беларуси\nаўторак 3 жнівень 2021\n12:14, 03 жнівень 2021\nЧаму за год курс даляра ў Беларусі амаль не зьмяніўся. Разьбіраемся з экспэртам\n2,49 — такі курс даляра паводле Нацыянальнага банку Беларусі 3 жніўня. У леташнім жніўні ён быў 2,43 за даляр. Глядзім, чаму даляр не расьце.\n10:54, 02 жнівень 2021\nМіністар адукацыі Карпенка патлумачыў павелічэньне платы за навучаньне ў дзяржаўных беларускіх унівэрсытэтах\nБольш паловы студэнтаў у Беларусі — «платнікі». Сёлета такіх прымуць каля 30 тысяч чалавек, а на бюджэтныя месцы — 25 тысяч.\n11:24, 31 ліпень 2021\nУ сувязі з павелічэньнем бюджэту пражытковага мінімуму (БПМ) з 1 жніўня ў Беларусі павысяцца некаторыя віды пэнсій, а таксама розныя віды дапамог і сацыяльных выплат і даплат.\n19:11, 30 ліпень 2021\nУлады дазволілі павысіць цэны на малочную прадукцыю і маргарын\nКамісія па пытаньнях дзяржаўнага рэгуляваньня цэнаўтварэньня пры Савеце міністраў узгадніла павышэньне цэнаў на ўвесь асартымэнт малака, кефіру, сьмятаны, тварагу, цьвёрдага і паўцьвёрдага сыру, масла, паведаміла прэс-служба Міністэрства антыманапольнага рэгуляваньня і гандлю.\n09:48, 30 ліпень 2021\nНекантраляваны запуск рухавікоў расейскага модуля «Наука» парушыў арбіту Міжнароднай касьмічнай станцыі\nМКС часова адхілілася ад сваёй пазыцыі на арбіце з прычыны самазапуску рэактыўных рухавікоў на расейскім модулі «Наука», перадае Голас Амэрыкі.\n17:26, 29 ліпень 2021\nКолькі каштуе Лукашэнка Пуціну? Адказвае эканаміст Іназемцаў\nКолькі каштуе Расеі падтрымка рэжыму Лукашэнкі, наколькі вырасьце цана ў выніку санкцыяў? Ці гатовы Крэмль яе плаціць? Ці магчымая ўгода Захаду з Расеяй наконт Беларусі? Ці вядзе цяперашняя залежнасьць Менску ад Масквы да страты сувэрэнітэту Беларусі?\n14:56, 29 ліпень 2021\nУ КДБ расказалі, у чым вінавацяць арыштаваных кіраўнікоў заводу Miory Steel\nСтала вядома, у чым вінавацяць затрыманае кіраўніцтва завода ў Мёрах, які замест Лукашэнкі ў чэрвені наведалі сілавікі.\n13:41, 29 ліпень 2021\nУкраінская кампанія ня выканала дзяржаўную абарончую замову праз спыненьне паставак зь Беларусі\nВа Ўкраіне суд аштрафаваў прыватную кампанію «Техімпекс», якая спэцыялізуецца на мадэрнізацыі і рамонце вайсковай тэхнікі для ўзброеных сілаў і спэцыяльных падразьдзяленьняў для зоны баявых дзеяньняў на ўсходзе краіны і аховы дзяржаўнай мяжы.\n12:39, 29 ліпень 2021\nСуд у Маскве ўпершыню аштрафаваў Google на 3 млн расейскіх рублёў за адмову лякалізаваць зьвесткі карыстальнікаў у Расеі\nМіравы судзьдзя судовага ўчастку № 422 Таганскага раёну Масквы аштрафаваў Google на 3 млн расейскіх рублёў за адмову лякалізаваць зьвесткі карыстальнікаў у Расеі. Пра гэта паведамляе «РИА Новости» са спасылкай на суд.\n13:47, 28 ліпень 2021\n«Зьнешні эканамічны цуд». Дарадца Ціханоўскай тлумачыць, што трымае беларускую эканоміку на плыву\nБольш за тыдзень у складзе дэлегацыі Сьвятланы Ціханоўскай у ЗША знаходзіцца і яе дарадца ў пытаньнях эканамічных рэформаў Алесь Аляхновіч. У інтэрвію «Свабодзе» ён расказаў пра эканамічную стратэгію каманды Ціханоўскай падчас амэрыканскіх сустрэчаў і стан беларускай эканомікі.\n18:50, 27 ліпень 2021\nЧаму вязьні каюцца? Інтэрвію зь Яраславам Раманчуком\nЧаму Яраслаў Раманчук зьехаў зь Беларусі? Як ён тлумачыць шматлікія пакаяньні затрыманых пратэстоўцаў, асабліва ў сьвятле яго ўласнага пакаяньня ў 2020 годзе? Як ён ацэньвае эфэктыўнасьць санкцыяў, якія дзейнічаюць адносна Беларусі? Які прагноз курсу даляра і сярэдняга заробку ён дае?\n18:13, 27 ліпень 2021\nСьпявачка лічыць, што там незаконна выкарысталі яе фанаграму.\n14:38, 27 ліпень 2021\n«Быў прэцэдэнт з Вэнэсуэлай». Як Офіс Ціханоўскай хоча замарозіць 950 млн эўра для Беларусі ад МВФ\nМіжнародны валютны фонд можа выдзеліць для Беларусі 950 мільёнаў даляраў крэдыту. Гэта адбываецца ў рамках дапамогі краінам сьвету ў барацьбе з наступствамі пандэміі. Офіс Сьвятланы Ціханоўскай намагаецца заблякаваць гэтыя сродкі, пакуль у Беларусі не адбудуцца сумленныя выбары.\n14:34, 27 ліпень 2021\nРэальныя пэнсіі ў Беларусі падаюць цягам паўгода\nРэальныя пэнсіі, разьлічаныя з папраўкай на рост цэнаў на тавары і паслугі, падаюць у Беларусі шосты месяц запар. Гэта вынікае з дадзеных Белстату.\n13:46, 27 ліпень 2021\nАўтамэханік у Польшчы атрымлівае 1200 эўра, у Беларусі — 400. Параўноўваем заробкі\nМінімальны заробак у Польшчы — 616 эўра, а сярэдні за 2020 год — 1136,84 эўра. У Беларусі сярэдні налічаны заробак у чэрвені складаў 1433 рублі. Гэта каля 466 эўра.\n13:08, 27 ліпень 2021\nУ Беларусі налічылі 205 тысяч непрацаўладкаваных, гэта ў 25 разоў больш за афіцыйнае беспрацоўе\nПаводле Нацыянальнага статыстычнага камітэту, фактычнае беспрацоўе ў першым паўгодзьдзі склала 205,3 тысячы чалавек, або 4,1% ад колькасьці працоўнай сілы. Афіцыйная лічба беспрацоўных нашмат меншая — блізу 8 тысяч.\n11:01, 27 ліпень 2021\nГенэральны дырэктар «Нафтану» загадаў звальняць рабочых за заклікі да страйку\nЧытачы прыслалі Свабодзе копію загаду генэральнага дырэктара наваполацкага «Нафтану» Андрэя Сойкі.\n21:26, 26 ліпень 2021\nХто і навошта прыдумаў ідэю газаправоду «Паўночны паток»? Чаму вакол яго так шмат рознагалосьсяў? Што ён азначае для Беларусі і рэгіёну? Пра ўсё гэта ў тлумачалцы Свабоды.\n13:45, 25 ліпень 2021\nМіністэрства сельскай гаспадаркі запэўнівае, што санкцыі не закранулі аграрную галіну\nКіраўніцтва ведамства пацьвярджае гатовасьць забясьпечыць унутраны рынак і паставіць на экспарт прадукцыі на 6 млрд даляраў.\n20:02, 24 ліпень 2021\nУкраіна ўвяла эканамічныя санкцыі супраць расейскай інтэрнэт-крамы Wildberries\nПрэзыдэнт Украіны Уладзімір Зяленскі падпісаў указ аб увядзеньні эканамічных санкцыяў супраць расейскай інтэрнэт-крамы Wildberries\n15:47, 24 ліпень 2021\nРасьсельгаснагляд знайшоў вірус у беларускіх памідорах і забараніў іх завозіць\nУ таматах зь Беларусі расейцы знайшлі вірус мазаікі Пэпіна.\n16:24, 23 ліпень 2021\nПакуль без абмежаваньняў. Украіна падоўжыла расьследаваньне паставак фанэры зь Беларусі\nМіжведамасная камісія Ўкраіны ў пытаньнях міжнароднага гандлю абвясьціла аб падоўжаньні яшчэ на шэсьць месяцаў антыдэмпінгавага расьледаваньня аб пастаўках фанэры зь Беларусі.\n12:54, 23 ліпень 2021\nПагадненьне аб «Паўночным патоку – 2»: кампраміс ці катастрофа?\nНямеччына і ЗША дамовіліся аб умовах завяршэньня будаўніцтва трубаправоду «Паўночны паток − 2», які пагражае Ўкраіне стратай транзыту расейскага газу ў Эўропу\n12:01, 23 ліпень 2021\nБеларускія банкі абавязалі прымаць банкаўскія карткі расейскай аплатнай сыстэмы «Мир»\nАбслугоўваць карткі ва ўсіх плацежных тэрміналах пачнуць з 1 студзеня 2022 году.\n11:53, 23 ліпень 2021\n«Гэта новая энэргетычная зброя, якая будзе падзяляць Эўропу». Украінскі дыплямат — пра «Паўночны паток — 2»\nЗША і Нямеччына заключылі пагадненьне аб заканчэньні будаўніцтва важнага расейскага праекта — «Паўночнага патоку — 2».\n17:09, 22 ліпень 2021\nЦэны замарожваюць, а інфляцыя не спыняецца. Чаму?\nГадавы прырост спажывецкіх цэнаў у чэрвені дасягнуў амаль 10%.\n14:01, 22 ліпень 2021\nКітай адмовіўся ўдзельнічаць у расьсьледаваньні САЗ аб паходжаньні SARS-CoV-2\nНамесьнік кіраўніка Дзяржаўнага камітэту гігіены і здароўя КНР Цзэн Ісінь абвінаваціў САЗ у пагардзе да здаровага сэнсу і ў высакамерным стаўленьні да навукі.\n12:41, 22 ліпень 2021\nЗ пачатку году ў Літве затрымалі кантрабандных цыгарэтаў на суму 32 млн эўра, у лідэрах маркі Minsk і Fest\nУсяго з пачатку 2021 года літоўскія мытнікі затрымалі амаль 9 млн пачкаў цыгарэт, якія спрабавалі нелегальна правезьці празь мяжу. Большасьць іх (75%) — беларускай вытворчасьці (маркі Minsk, Fest, NZ і Queen). Амаль усе астатнія (23%) — цыгарэты з Калінінградзкай вобласьці.\n12:06, 22 ліпень 2021\nМэдсястра ў Літве зарабляе ад 640 да 1377 эўра. У Менску — 268 эўра. Параўноўваем заробкі\nКолькі зарабляюць у Літве настаўнікі, IT-спэцыялісты і кіроўцы — паглядзелі лічбы.\n11:01, 22 ліпень 2021\n«Помста за актыўную пазыцыю». Сталі вядомыя падрабязнасьці ператрусаў у Малінаўцы ў Менску\nМаштабная апэрацыя з правядзеньнем ператрусаў разгарнулася ў «пратэставым» доме па праспэкце Дзяржынскага, 119 каля мэтро «Малінаўка» ў Менску. З мінулага тыдня туды прыходзяць сілавікі: людзі ў масках з заплечнікамі ходзяць па кватэрах і пад’ездах.\n10:10, 22 ліпень 2021\nУкраіна і Польшча выступілі супраць дамовы ЗША і Нямеччыны аб «Паўночным патоку – 2»\nМіністры замежных справаў Украіны Дзьмітро Кулеба і Польшчы Зьбігнеў Раў выступілі супраць дамовы Нямеччыны і ЗША аб расейскім газаправодзе «Паўночны паток – 2».\n09:42, 22 ліпень 2021\n«У рэпрэсіўнай палітыцы можа існаваць толькі рэпрэсіўная эканоміка», — эканаміст Зьміцер Крук\nСтаршы навуковы супрацоўнік цэнтру BEROC, эканаміст Зьміцер Крук адказвае на пытаньне, ці могуць улады ўвесьці валютныя абмежаваньні, прагназуе, што будуць рабіць улады з бізнэсам, і тлумачыць, што сталася з «рэформамі» ўраду Галоўчанкі.\n08:03, 22 ліпень 2021\nАляксандар Ярашук: «Ня менш за 80% чыноўнікаў гэтую ўладу не падтрымліваюць»\nПры якіх умовах у Беларусі можа здарыцца ўсеагульны страйк? Ці прывядзе ён да палітычных зьменаў у краіне? Ці зьяўляюцца беларускія чыноўнікі патрыётамі? Пра гэта расказвае старшыня Беларускага кангрэсу дэмакратычных прафсаюзаў Аляксандар Ярашук.\n15:25, 21 ліпень 2021\nПэкін адрэагаваў на пагрозы Лукашэнкі абмежаваць транзыт тавараў у Кітай\nПэкін лічыць, што Менск і Брусэль могуць вырашыць рознагалосьсі без пагроз ужываньня санкцый.\n15:07, 21 ліпень 2021\nВа Ўкраіну зьехалі тысячы грамадзян Беларусі. Зь якімі праблемамі яны сутыкаюцца\nБеларускія і ўкраінскія праваабронцы заявілі аб новай вялікай хвалі міграцыі грамадзян Беларусі, якія ўцякаюць ад перасьледу, і заклікалі ўлады Ўкраіны стварыць умовы для іхнай легалізацыі.\n11:04, 21 ліпень 2021\nЗ усіх камэрцыйных пасылак у Эўразьвяз будуць спаганяць падатак\nПадатак на даданую вартасьць будуць спаганяць пасьля ўвядзеньня новых правілаў у Эўразьвязе.\n18:27, 20 ліпень 2021\nУрад на тры месяцы забараніў вываз грэчкі\nУчора ўрад Беларусі прыняў пастанову аб часовай забароне на вываз асобных відаў тавараў\n12:41, 20 ліпень 2021\nMastercard сабралася закрыць брэнд Maestro. Гэта закране і беларусаў\nМіжнародная аплатная сыстэма Mastercard уступіла ў перамовы з нацыянальнай плацежнай сыстэмай Беларусі «БелКарт» пра закрыцьцё брэнду Maestro.\n14:36, 19 ліпень 2021\nПрэм'ер Галоўчанка спадзяецца, што падтрымка Расеі перакрые наступствы ад заходніх санкцый\n21 ліпеня Нацыянальны банк Беларусі прыняў рашэньне павысіць стаўку рэфінансаваньня да 9,25%. Прагнозы экспэртаў для беларускай эканомікі несуцяшальныя, аднак прэм’ер-міністар спадзяецца, што выратуе Расея.\n11:30, 19 ліпень 2021\nУладзімер Макей заявіў, што афіцыйны Менск плянуе абаперціся на Расею і Кітай у «гібрыднай вайне»\nКіраўнік МЗС Беларусі чарговы раз заявіў, што лічыць санкцыі «фінансава-эканамічнай вайной Захаду зь Беларусьсю».\n10:23, 19 ліпень 2021\nЭкспэрты не выключаюць чарговага падвышэньня стаўкі рэфінансаваньня — да 10% і больш\nЭўразійскі банк разьвіцьця дапускае, што стаўка рэфінансаваньня ў Беларусі неўзабаве можа быць падвышаная да 10% ці нават вышэй.\n09:47, 19 ліпень 2021\nУдзельнікі OPEC+ дасягнулі пагадненьня аб павелічэньні здабычы нафты. Што гэта значыць?\nАсноўныя сусьветныя нафтаздабыўныя кампаніі дасягнулі пагадненьня аб павелічэньні здабычы, паклаўшы канец спрэчкам, падчас якіх сусьветныя цэны на нафту ў гэтым месяцы дасягнулі самага высокага ўзроўню за шэсьць апошніх гадоў.\n10:16, 17 ліпень 2021\n«Беларуснафту» вывелі з падпарадкаваньня «Белнафтахіма»\n16:11, 16 ліпень 2021\nУ інтэрнэце зьявілася плятформа Pasluga.com, якая дапамагае беларусам з пошукам працы\nАплаціць паслугу можна з любой кропкі сьвету проста на сайце.\n15:11, 16 ліпень 2021\nНарвэскі партнэр «Беларуськалію» заявіў, што не перастане купляць яго прадукцыю\nГенэральны дырэктар нарвэскай кампаніі Yara Свайн Тур Гульсэтэр заявіў, што будзе працягваць імпартаваць зь Беларусі калійныя ўгнаеньні да таго часу, «пакуль гэта можа станоўча паўплываць на правы працоўных у Беларусі».\n14:32, 15 ліпень 2021\nРэдакцыя барысаўскага сайту Ex-press.by у поўным складзе пакінула Беларусь\nРаней за мяжу дзеля бясьпекі выехалі журналісты БелаПАН, Эўрарадыё, Tut.by і іншых беларускіх СМІ.\n10:39, 15 ліпень 2021\nУрад Беларусі вывеў кіраўніцтва справаў Лукашэнкі з заснавальнікаў санаторыя ў Літве, каб пазьбегнуць санкцый\nУ 2020 годзе Эўразьвяз увёў у дачыненьні да санаторыя санкцыі, а Swedbank заблякаваў рахункі.\n10:31, 15 ліпень 2021\nНа літоўскай мяжы затрымалі яшчэ 57 нелегальных мігрантаў зь Беларусі, на польскай — 46\n17:04, 14 ліпень 2021\nЭкспарт калійных угнаеньняў, нафтапрадуктаў. Якія дадзеныя зьніклі з базы Белстату\nНацыянальны статыстычны камітэт шмат гадоў публікуе дадзеныя статыстыкі, але раптоўна некаторыя зьвесткі зьніклі з публічнага доступу.\nУкраіна кантралюе толькі 10% Луганскай вобласьці. 82-і дзень вайны Расеі супраць Украіны\nУжо сёньня: 111-ы дзень нараджэньня Васіля Віткі\nГалоўчанка: Санкцыі Захаду заблякавалі экспарт зь Беларусі ў ЭЗ і ЗША на $16-18 мільярдаў\n«Украіна здольная перамагчы ў гэтай вайне», — генэральны сакратар NATO\nБеларускія валянтэры дапамаглі кату з Бучы, якога скралі расейскія салдаты, вярнуцца да гаспадароў\nКолькасьць крадзяжоў тавараў з расейскіх крамаў вырасла на 18%\n«Пітная вада скончылася, выкарыстоўваем тэхнічную. Ежа раз у дзень, сёньня была аўсянка». Аповед «азоўца» з «Азоўсталі» аб параненых і баях\nУ Вільні падтрымалі журналістку, якая абліла чырвоным сыропам расейскага пасла ў Польшчы. ФОТА\nЯк лэнд-ліз патопіць армію Пуціна\n9 траўня, якое падзяліла сьвет. Здымкі зь Беларусі і іншых краін\nДзе ў Беларусі яшчэ застаюцца расейскія войскі. МАПА\nКіраўнік выведкі Ўкраіны сьцьвярджае, што Пуцін сур’ёзна хворы, а незадаволеныя рыхтуюцца адхіліць яго ад улады\n«Полк „Азоў“ робіць немагчымае». Што адбываецца ў Марыюпалі і на тэрыторыі заводу «Азоўсталь»\n«Самыя блізкія пабрацімы называлі яго „Дранік“». У Данецкай вобласьці загінуў яшчэ адзін беларус, які бараніў Украіну\nПрэзыдэнт Фінляндыі распавёў Пуціну аб уступленьні ў NATO. Якім быў адказ\n«Лекарка сказала, што неўзабаве ня будзе чым плямбаваць зубы». Як вайна і санкцыі паўплывалі на штодзённае жыцьцё беларусаў\nВайна за імпэрыю, якую немагчыма вярнуць. Да Пуціна таксама ня раз беспасьпяхова спрабавалі спыніць гісторыю


Ідуць у нагу з часам\n30/10/2016 Сельская праўда Калейдаскоп 0\nУ кастрычніку адбыўся прэс-тур па Брэсцкім філіяле РУП “Белпошта”, у якім прынялі ўдзел прадстаўнікі сродкаў масавай інфармацыі і раённых выканаўчых камітэтаў Брэсцкай вобласці.\nМерапрыемства мела на мэце пасвячэнне СМІ ў работу прадпрыемства, у рабочую абстаноўку з магчымасцю асабіста прыняць удзел у арганізацыі тэхналагічнага працэсу, абмеркаванне актуальных пытанняў па арганізацыі падпісной кампаніі на другое паўгоддзе 2016 года, ацэнку дзейнасці прадпрыемства.\nЖурналісты і прадстаўнікі мясцовай улады ажыццявілі своеасаблівае падарожжа па паштовых “станцыях”, пазнаёміліся з работай “Паштовай лаўкі”, бізнес-пошты, брэсцкага гарадскога аддзялення паштовай сувязі № 13, участка цэнтральнай дастаўкі і сарціроўкі. Удзельнікі мерапрыемства даведаліся, што паштавікі аказваюць каля 60 відаў разнастайных паслуг, а шэраг новых плануюць укараніць у бліжэйшы час. Спецыялісты Брэсцкага філіяла РУП “Белпошта” не толькі пазнаёмілі з тэхналагічнымі працэсамі, але і адказалі на шматлікія пытанні.\nУдзельнікаў прэс-тура зацікавіла таксама прэзентацыя аўтатранспарту і перасоўных аддзяленняў паштовай сувязі, сярод якіх былі і тыя, што абслугоўваюць Жабінкаўскі раён.\nУразіла ўсіх сваім сучасным выглядам 13-ае аддзяленне паштовай сувязі Брэста, дзе кліентаў абслугоўваюць па электроннай чарзе, маецца куточак посткросінгу, плацежна-даведачны тэрмінал, рэалізуецца сувенірная прадукцыя.\nУ сваіх выступленнях дырэктар Брэсцкага філіяла РУП “Белпошта” Валянціна Мікалаеўна Пух, яе намеснік Ірына Васільеўна Кандрацюк і начальнік цэха паштовай сувязі Святлана Іосіфаўна Якухна адзначалі, што, імкнучыся ісці ў нагу з часам і прымяняць у сваёй рабоце новыя сучасныя тэхналогіі, дзяржаўная кампанія “Белпошта” працягвае пашыраць спіс паслуг для насельніцтва і рабіць прасцейшым доступ да іх. Пастаяннай мэтай з’яўляецца імкненне дасягнуць неперарыўнага паляпшэння якасці паслуг, што прынясе карысць спажыўцам, прадпрыемству паштовай сувязі і яго работнікам. Менавіта таму ўсе аддзяленні паштовай сувязі філіяла аўтаматызаваны, спецыялісты ажыццяўляюць пастаяннае абнаўленне і ўкараненне новых праграмных прадуктаў і сэрвісаў. Так, з мая 2015 года з’явілася магчымасць атрымаць пенсію (дапамогу) у любым аддзяленні паштовай сувязі краіны незалежна ад месца пражывання атрымальніка, а з мая бягучага года – паштовыя грашовыя пераводы па такім жа прынцыпе.\nРазам з тым працягвае сваё развіццё прадастаўленне кліентам максімальнай колькасці аказваемых паслуг на ўстройствах самаабслугоўвання – плацежна-даведачных тэрміналах. Паспяхова функцыянуе сэрвіс “Электронная марка”, якім могуць скарыстацца як фізічныя, так і юрыдычныя асобы ў якасці знакаў паштовай аплаты.\nПрацягваюць развівацца новыя паслугі, такія як адпраўленні лінейкі “Камфорт” і “1 клас”. Выбіраючы адпраўленне простай пісьмовай карэспандэнцыі “1 клас”, кліент “Белпошты” мае магчымасць праз інтэрнэт адсочваць шлях свайго ліста, які дастаўляецца адрасату ў прыярытэтным парадку.\nДа ўвагі ўдзельнікаў мерапрыемства быў прапанаваны карпаратыўны ролік, пры-свечаны 20-годдзю Брэсцкага філіяла РУП “Белпошта”, якое адзначалася летась. У ім расказвалася, што прадпрыемства аказвае паслугі паштовай сувязі, кіруючыся дэвізам “Хуткасць. На-дзейнасць. Даступнасць”. За гэтымі словамі – строгае захаванне ўсіх стандартаў па прыёме, апрацоўцы, перасылцы і дастаўцы ўсіх відаў паштовых адпраўленняў, бесперабойная работа тэхнікі і транспарту, выкарыстанне новых тэхналогій.\nПад час мерапрыемства ўдзельнікі пазнаёміліся з гісторыяй паштовай сувязі, яе сённяшнім развіццём і з планамі паштавікоў на будучае. Былі прааналізаваны і вынікі падпісной кампаніі на перыядычныя выданні на другое паўгоддзе 2016 года. Напрыканцы прэс-тура дырэктар Брэсцкага філіяла РУП “Белпошта” Валянціна Мікалаеўна Пух уручыла рэдакцыям газет і радыё дыпломы ў розных намінацыях. Рэдакцыя нашай раёнкі атрымала дыплом “За адданасць справе”, чаму мы вельмі радыя і спадзяемся на цеснае супрацоўніцтва з паштавікамі і надалей.\nУ Жабінкаўскім раёне працуе 16 аддзяленняў паштовай сувязі, з якіх два – перасоўныя. Перасоўнае аддзяленне паштовай сувязі № 1 абслугоўвае вёскі Пятровічы, Дзяглі, Замошаны, Федзькавічы, Чыжэўшчыну і санаторый “Буг”, № 2 – Рачкі, Сакалова, Алізараў Стаў, Вялікія і Малыя Сяхновічы, Грыцэвічы, Баляўшчыну, Новыя Дворы, Панцюхі, Бабры, Залуззе і раз у месяц вёску Семенаўцы. У гэтых населеных пунктах абсталяваны спецыяльныя стаянкі для паштовых машын. Што немалаважна, “пошталаўкі” аказваюць такі ж спектр паслуг, як і стацыянарныя аддзяленні: прыём рознага роду плацяжоў, пагашэнне крэдытаў, продаж прамысловых і харчовых тавараў, канвертаў, марак і г.д.


Што такое гідрапонікі і ў чым асаблівасці?\nУласна кажучы, на пытанне аб тым, што такое гідрапонікі, можна адказаць проста і зразумела - гэта спецыяльная методыка, па якой можна вырошчваць расліны. І даволі часта гэты спосаб аказваецца самым лепшым. Усе садоўнікі ведаюць пра тое, што зямля пад раслінамі патрабуе пастаяннага рыхлення, бо ім патрэбныя не толькі вада і мінералы глебы, але і паветра для нармальнага росту і газаабмену. Пры вырошчванні гародніны і зялёных культур гидропонным метадам зямля і іншыя глебавыя напаўняльнікі не выкарыстоўваюцца, карэньчыкі раслін ўвесь час знаходзяцца ў растворы неабходных для іх нармальнага развіцця угнаенняў.\nШто адбываецца з раслінамі звычайна?\nКарані забяспечваюць наземную частку усімі неабходнымі пажыўнымі рэчывамі. Але тут ёсць адзін нюанс - гэтыя карысныя мінералы могуць засвойвацца толькі ў растворанай або разведзеным выглядзе. Глеба становіцца нейкім субстратам, у якім утрымоўваюцца рэчывы, растворяемые пры паліве. Іншая сітуацыя ў гідрапоніцы. Калі выкарыстоўваць для паліву толькі звычайную ваду - расліны будуць гінуць. Вось збольшага і адказ на пытанне пра тое, што такое гідрапонікі - гэта складаная сістэма, якая дазваляе раслінай атрымліваць усе неабходныя пажыўныя рэчывы. Большасць прадпрыемстваў у сельскай гаспадарцы ўжо досыць даўно перайшлі на выкарыстанне гэтай сістэмы.\nУ сістэме гідрапонікі ўжываюць сінтэтычныя валокны, якія не дазваляюць якія знаходзяцца ў іх растворам занадта хутка выпарацца і не ўступаюць зь імі ў хімічныя рэакцыі. Сітаватая структура прапускае аптымальнае колькасць кіслароду да каранёў. Такім чынам, субстрат у адносінах да раслін становіцца цалкам інэртны. Можна лёгка сабе ўявіць, што такое гідрапонікі. Дзякуючы гэтай сістэме расліны атрымліваюць дастаткова харчавання для іх правільнага паўнавартаснага развіцця, што дазваляе дабівацца высокіх стабільных ураджаяў. Абсталяванне для гідрапонікі - гэта складанае гаспадарка з электронным кіраваннем усімі параметрамі: тэмпературай, вільготнасцю, канцэнтрацыяй і хуткасцю падачы раствораў.\nПра недахопы вырошчвання ў зямлі\nЯшчэ адзін спосаб зразумець, што такое гідрапонікі - проста вывучыць, якімі недахопамі можа валодаць простае вырошчванне ў глебе. Пры вырошчванні у зямлі можна толькі здагадвацца пра яе хімічным складзе, і часта ўгнаенні і мінеральныя дабаўкі выкарыстоўваюцца без уліку гэтых асаблівасцяў. Акрамя таго, ні для каго не сакрэт, што ўрадлівы пласт часта становіцца сапраўдным рассаднікам усякага роду насякомых, малюскаў, грыбкоў і хвароб.\nНекаторыя асаблівасці вырошчвання ў грунце\nМабыць, адзінае годнасць глебы ў тым, што яна даступная і адкрыта, можна проста выйсці і зладзіць градку там, дзе хочацца, гэта традыцыйны і стагоддзямі правераны спосаб раслінаводства. Але нават у закрытым грунце зялёныя насаджэнні не застрахаваны ад цвілі, закісленію глебы.\nНавінкі на сучасным рынку\nТаму варта задумацца пра тое, каб звярнуцца да сучасных тэхналагічным сістэмах. Напрыклад, набыць пажыўны раствор для гідрапонікі. Хоць можна выкарыстоўваць і гідрагель, які ў апошні час набывае ўсё большую папулярнасць і распаўсюд. Праўда, гідрагель ў нас ўжываюць для дэкаратыўнага дызайну кветкавых раслін.\nВосеньская падкормка пчол: хутка, эфектыўна, дакладна ў тэрмін\nВырошчванне качанят мулардов на прысядзібным участку\nАгурок Клаўдзія F1: водгукі, фота, апісанне гатунку\nПадкормка капусты пры вырошчванні на дачным участку\nКурыца міні-мясная: апісанне пароды, развядзенне і ўтрыманне\nГАЗ-46: тэхнічныя характарыстыкі і апісанне\nКэці Холмс: фільмаграфія і асабістае жыццё актрысы\nКалі баліць спіна - што рабіць, каб палегчыць боль\nЗнакаміты падарожнік Марка Пола: што ён адкрыў\nЯк зрабіць вожыка з гузоў. Вожык з гузы сваімі рукамі\nПірог з шчаўем - арыгінальна і смачна!\nСцяг Кіпра - своеасаблівасць краіны\nПоклейка вінілавых шпалер і яе асаблівасці\nМышцы мовы. Мова: анатомія, фота\nГасподзь Бог Саваоф. Акафіст Богу Сафаофу\nЯк правільна падлучыць сіфон да каналізацыі\nМузей Крамской - Воронеж па праву ім ганарыцца


Беларусь дамаўляецца пра пастаўкі нафты нават з ЗША і Саудаўскай Аравіяй | euroradio.fm\nГалоўная / Беларусь дамаўляецца пра пастаўкі нафты нават з ЗША і Саудаўскай Аравіяй\nБеларусь дамаўляецца пра пастаўкі нафты нават з ЗША і Саудаўскай Аравіяй\n80 тысяч тон нарвежскай нафты прыбудуць праз Літву / Reuters\nПра гэта ў пятніцу распавёў Аляксандр Лукашэнка падчас сустрэчы з працоўнымі ў Шклове.\n24 студзеня падчас сустрэчы з працоўнымі завода газетнай паперы ў Шклове Аляксандр Лукашэнка распавёў пра тое, як наша краіна спрабуе наладзіць альтэрнатыўныя пастаўкі нафты. Як вядома, дамовы аб пастаўках расійскай нафты ў 2020-м годзе дагэтуль няма, таму з 1 студзеня яны спынены.\nЯшчэ ў канцы снежня мінулага года Лукашэнка даручыў ураду наладзіць альтэрнатыўныя пастаўкі. І 80 тысяч тон нарвежскай нафты ў пачатку наступнага тыдня праз Літву трапяць на "Нафтан".\n"Кожны год перад новым годам нам даводзіцца стаяць на каленях і вымольваць гэтыя нафтапрадукты", — цытуе словы Лукашэнкі БЕЛТА. Пра тое, што будзе шукацца альтэрнатыва, ён расказаў Уладзіміру Пуціну.\nЛукашэнка падрабязна спыніўся на маршрутах паставак нафты ў Беларусь. Першы — праз порты ў краінах Балтыі, куды нафта дастаўляецца танкерамі. Нарвежская нафта паступіла праз Клайпеду. Другі — з Гданьска па нафтаправодзе "Дружба" (яго давядзецца запусціць у рэверсным рэжыме, каб накіраваць нафту не на захад, а на ўсход — у Беларусь). Якраз пра польскі варыянт Аляксандр Лукашэнка і праінфармаваў расійскага прэзідэнта. Трэці — праз Украіну з Чорнага мора (раней Беларусь пастаўляла па гэтым маршруце венесуэльскую нафту).\nЧацвёртым накірункам беларускі кіраўнік назваў Расію, паколькі ад яе нафты ў Мінску адмаўляцца не збіраюцца. Раней ён заявіў, што там будзе набывацца 30-40% патрэбнай Беларусі нафты.\n"Такім чынам адбудзецца дыверсіфікацыя паставак, — гаварыў Аляксандр Лукашэнка. — Гэта значыць мы не з адной краіны ад манаполіі будзем атрымліваць нафту".\nЛукашэнка таксама паведаміў, што на дадзены момант згаданыя маршруты тэстуюцца, каб зразумець, якія "будуць страты ў параўнанні з цяперашнім коштам расійскай нафты". "Гэта не блеф, гэта не тое, што, як яны там кажуць, Лукашэнка стаўкі падымае перад перамовамі, — адзначыў беларускі кіраўнік. — Ніякіх ставак!".\nАляксандр Лукашэнка заявіў, што Беларусі ў любым выпадку трэба было б рэалізаваць гэты праект. І чым раней гэта адбудзецца, тым лепш. "Нам нельга залежыць ад адной краіны, аднаго прадпрыемства", — сказаў працоўным Лукашэнка.\nУ Шклове кіраўнік Беларусі падкрэсліў, што наша краіна дамаўляецца пра пастаўкі нафты з "амерыканцамі, Саудаўскай Аравіяй, Эміратамі". І яны, па словах Аляксандра Лукашэнкі, гатовы паставіць любы аб'ём нафты. "Вядома, гэта сусветны кошт, — працягваў Лукашэнка. — Але якасць нафты там лепшая".


З 12 па 30 красавіка ў трох аддзяленнях пералівання крыві Масквы пройдзе донарская акцыя «Шэфы побач» - MOSKONEWS.com\nад moskonews 07.04.2021 27.04.2021 2908\nСтань шэфам донарскага руху!\nАкцыя стартуе ў Дзень касманаўтыкі -12 красавіка. У гэтае свята адарвіцеся ад звыклых спраў і прыміце рашэнне здзейсніць сапраўдны геройскі касмічнаму добры ўчынак - здаць кроў. У ёй вельмі маюць патрэбу пацыенты чатырох аддзяленняў пералівання крыві Масквы (ГБУЗ ГКБ «№40» ДЗМ; ГБУЗ ГКБ №67 ДЗМ; ГБУЗ ГКБ «№52» ДЗМ; ГБУЗ «марозаўскай ДГКБ ДЗМ»).\nРашэнне неабходна абавязкова ўвасобіць у жыццё да 30 красавіка! Паехалі ?!\nДарэчы, 20 красавіка ўсе донары і арганізатары донарскага руху адзначаюць Нацыянальны дзень донара крыві. Менавіта таму мы вырашылі арганізаваць для ўдзельнікаў акцыі розыгрыш прызоў.\nВыберыце зручную дату ў перыяд з 12 па 30 красавіка і адно з аддзяленняў пералівання крыві.\nЗапішыся на данацыю па спасылцы - https://forms.gle/zuLQPVpZCgr4mZog6\nПадрыхтуйцеся правільна да данацыі (даведайся як https://disk.yandex.ru/i/vwsfaPQe5vTrEA)\nЗдайце кроў у абраным месцы ў выбраны час.\nДля ўдзелу ў розыгрышы сфатаграфуйце сябе падчас данацыі або ў аддзяленні пералівання крыві, выкладзеце фатаграфію ў Инстаграм і адзначце @nfrzmsk.\nДонару - пашана, людзям - карысць!\nКожны тыдзень 16, 23 і 30 красавіка мы рандомные абярэм некалькі пераможцаў і ўручым ім «адрозны» падарунак донарскі падарунак.\nА найбольш крэатыўныя фота атрымаюць спецыяльныя прызы.\nУ Грамадскай палаце адбыўся V Усерасійскі кангрэс онкопациентов


Ёханэс Хан: Магерыні не прыехала ў Беларусь, бо ў краіне не было Лукашэнкі | euroradio.fm\nГалоўная / Ёханэс Хан: Магерыні не прыехала ў Беларусь, бо ў краіне не было Лукашэнкі\nЁханэс Хан: Магерыні не прыехала ў Беларусь, бо ў краіне не было Лукашэнкі\n07/10/2019 - 08:27\nЁханэс Хан / Reuters\nПра гэта еўракамісар Ёханэс Хан паведаміў тэлеканалу АНТ.\nВярхоўная прадстаўніца Еўрасаюза па замежных справах і палітыцы бяспекі Федэрыка Магерыні адмяніла свой візіт у Мінск, бо ў краіне ў гэты час не было Аляксандра Лукашэнкі. Пра гэта ў інтэрв'ю тэлеканалу АНТ заявіў еўракамісар па палітыцы добрасуседства і пытаннях пашырэння Ёханэс Хан.\nЁханэс Хан: "У дачыненні да Беларусі я быў упэўнены, што мая калега, спадарыня Магерыні, будучы ў Беларусі ў гэтыя дні працягне перамовы, але, на жаль, візіт не адбыўся, таму што прэзідэнт Беларусі таксама знаходзіцца не ў краіне".\nЯк паведамлялася раней, візіт у Мінск вярхоўнай прадстаўніцы ЕС быў запланаваны на 4 кастрычніка. Аднак Аляксандр Лукашэнка ў гэты час быў у Жытоміры на Форуме рэгіёнаў Беларусі і Украіны. Там ён сустракаўся з прэзідэнтам Украіны Уладзімірам Зяленскім. Візіт Лукашэнкі ў Жытомір быў запланаваны да таго, як стала вядома аб прыездзе Магерыні ў Мінск.\nНягледзячы на тое, што сустрэча Магерыні і Лукашэнкі не адбылася, Ёханэс Хан выказаў надзею, што будзе падпісана як візавае пагадненне, так і пагадненне аб прыярытэтах партнёрства паміж ЕС і Беларуссю.\nДыпламаты ЕС выказалі падтрымку палітвязням Беларусі / facebook.com/EUinBelarus\nСпецдакладчык ААН: нам паведамілі пра паўтысячы выпадкаў катаванняў у Беларусі\nПрадстаўнік Беларусі прасіў у Жэневе спыніць трансляцыю відэа Ціханоўскай


Распродаж для пенсіянераў, інвалідаў і шматдзетных сем’яў\nБольш як 130 менскіх крамаў даюць зніжкі ад 2% да 5% гэтым катэгорыям грамадзянаў, паведамляе прэс-служба Менгарвыканкаму.\nКаб атрымаць тавар за ніжэйшы кошт, пакупніку неабходна паказаць арыгінал пенсійнага пасведчання, пасведчанне шматдзетнай сям’і ці інваліда. Спіс гандлёвых аб’ектаў апублікаваны на сайце гарвыканкаму (www.minsk.gov.by) у раздзеле “Гэта актуальна”.\nЗніжкі прадугледжваюцца на наступныя харчовыя тавары айчыннай і замежнай вытворчасці: безалкагольныя напоі, мінеральная вада, слодыч, гарбата, кава, маянэз, маргарын, масла, мясныя кансервы, кансервы з гародніны, сокі, кілбасныя вырабы (акрамя вараных), вяндліна.\nСа зніжкаю можна набыць нехарчовыя тавары айчыннай вытворчасці: вопратку (швейную і трыкатажную), акрамя вырабаў з натуральнага футра і скуры, сподняе (швейнае і трыкатажнае), каптуры, акрамя вырабаў з натуральнага футра і скуры, панчошна-шкарпэткавыя вырабы, абутак.\nПраца дзеля пашырэння пераліку крамаў, якія даюць зніжкі, працягваецца. Інфармацыя пра гэта кожны тыдзень у аўторак будзе размяшчацца на сайце Менгарвыканкаму.\nСталічныя ўлады таксама прынялі рашэнне абмежаваць гандлёвыя надбаўкі на тавары для дзяцей і гародніну: бульбу, капусту, моркву, буракі, цыбулю.


Цытаты мінулага – 18 лістапада\n18 лістапад 2004, 12:14\nПадрыхтаваў Зьміцер Падбярэскі Беларуская прэса розных гадоў 18 лістапада\n“Беларуская крыніца”, 1934 год. Лявон Паддубны пра артыкул у газэце “Большевик Беларуси” пра бібліятэчную справу:\n“Справа дзіцячай літаратуры на Беларусі яшчэ горш пастаўлена. Літаратуры на беларускай мове выказываецца поўная адсутнасьць. Ёсьць з пасярод беларускіх пісьменьнікаў адзін, які працуе над дзіцячай літаратурай — гэта Я.Маўр, ды і той бярэ тэмы з неграў, эскімосаў і т.п. У артыкуле “Большевика” чытаем: “У Беларусі налічваецца 6 дзіцячых самастойных бібліотэчак. Пры 84 бібліотэках ёсьць дзіцячыя аддзяленьні. Сотні школ маюць бібліотэчны фонд у 900 тыс. томаў…” Вельмі паказальна, што школьнікі мала ведаюць такіх пісьменьнікаў, як Гайдар, Паўстоўскі, Безбародаў, Кажэўнікаў…”\n“Сталинская молодежь”, 1954 год:\n“Цяпер у раёне парку імя Чалюскінцаў пачалося будаўніцтва першай у Беларусі дзіцячай чыгункі. Прызначэньне яе — зацікавіць школьнікаў прафэcіямі чыгуначнікаў. З гэтай мэтай пры ўпраўленьні Беларускай чыгункі ствараецца навучальны камбінат… Згодна з праектам інжынэраў Белторфпраекту акрамя вакзалу намечана пабудаваць дзьве станцыі — Піянэрскую і Сасновы бор… Дзіцячая чыгунка будзе радыёфікавана, аснашчана аўтаматычнымі шлягбаўмамі й блякіроўкай. Вагоны для яе вырабяць заводы Беларусі. 3 ліпеня 1955 году дзіцячая чыгунка ўвойдзе ў строй”.\n“Магазін Дому грампласьцінак 19 лістапада праводзіць выставу-продаж грампласьцінак, прысьвечаную Дню ракетных войскаў і артылерыі. На выставе будуць шырока прадстаўлены грамзапісы ленінскай тэматыкі; песьні нашай Радзімы; ваенна-патрыятычныя запісы; песьні й маршы ваенных гадоў; народная музыка і эстрадныя выступленьні. Наведайце выставу-продаж і набудзьце патрэбныя грамзапісы!”


05 жнівень 2014, 11:23\nБеларусь і Літва сярод усіх зьнешнегандлёвых партнэраў Расеі ў найбольшай ступені адчуюць на сабе нэгатыўны ўплыў заходніх санкцый і агульнага запавольваньня эканамічнага росту ў Расеі, цытуе Інтэрфакс выснову экспэртаў Міжнароднага валютнага фонду (МВФ).\n«Для многіх эўрапейскіх дзяржаваў Расея не зьяўляецца асноўным рынкам экспарту. Таму запаволеньне росту расійскай эканомікі не павінна істотна ім пашкодзіць. Аднак уплыў на многіх суседзяў Расеі, такіх як Беларусь, Украіна, Малдова і краіны Балтыі, экспарт якіх у Расею перавышае 5% іх ВУП, можа быць больш значным,» — гаворыцца ў камэнтары эканамістаў МВФ, апублікаваным у адным з блогаў Фонду — iMFdirect.\nУ інфармацыі адзначаецца, што многія дзяржавы Ўсходняй Эўропы моцна залежаць не толькі ад расейскага газу, але і ад іншых энэрганосьбітаў.\nАб’ём наўпроставых замежных інвэстыцый з Расеі дасягае 2-5% ВУП у такіх краінах, як Літва, Латвія, Украіна, Сэрбія, Босьнія і Герцагавіна.\nПаводле паказчыку агульнай рызыкі, зьвязанай з аслабленьнем расейскай эканомікі і наступствамі уведзеных Захадам санкцый, з усіх краін, якія атрымалі ацэнку, найгоршае месца заняла Беларусь, пасьля яе — Літва.\nБазавы прагноз міністэрства эканамічнага разьвіцьця РФ прадугледжвае рост ВУП Расеі ў 2014 годзе на 0,5%. МВФ чакае росту расейскай эканомікі на 0,2%. У 2013 годзе ВУП РФ вырас на 1,3%.


Нацбанк мае намер рэгуляваць рынак спажывецкага крэдытавання | БЕЛАРУСКАЕ РАДЫЁ РАЦЫЯ\nНацыянальны банк плануе рэгуляваць рынак спажывецкага крэдытавання ў 2018 годзе. Паводле інфармацыі БелаПАН, рэгулятар мае намер уводзіць новыя інструменты макрапрудэнцыйнага рэгулявання, адзін з якіх закране рынак спажывецкіх крэдытаў.\nУ 2017 годзе аб’ём спажывецкага крэдытавання ў Беларусі вырас на 75%, і на пачатак гэтага года запазычанасць насельніцтва па такіх крэдытах перавысіла 3 млрд рублёў.\nПаводле інфармацыі БелаПАН, Нацбанк у 2018 годзе плануе ўкараняць у банкаўскую практыку некалькі інструментаў макрапрудэнцыйнага рэгулявання, у тым ліку адзін з іх — PTI (payment-to-income) — закране рынак спажывецкага крэдытавання. Гэты каэфіцыент адлюстроўвае суадносіны памеру штомесячнага плацяжу кліента па аперацыях крэдытнага характару (payment) з сярэднямесячным прыбыткам крэдытаатрымальніка (income).\n„Логіка такая, што банк пры прыняцці рашэнняў аб выдачы крэдыту павінен будзе мець інфармацыю пра даходы патэнцыйнага пазычальніка і суадносіць гэтыя звесткі з велічынёй крэдытнай запазычанасці”, — растлумачыў БелаПАН эксперт у фінансавых колах.\nМіж тым прадстаўнікі банкаўскага сектара адзначаюць, што ў Беларусі рэальны даход (income) крэдытаатрымальніка не заўсёды адпавядае яго афіцыйнай зарплаце.\n„Звесткі, якія паступаюць у Фонд сацыяльнай абароны насельніцтва, адлюстроўваюць толькі зарплату, што атрымліваюць афіцыйна ўладкаваныя на працу работнікі. Аднак у краіне шмат самазанятых, частка работнікаў атрымліваюць зарплату „ў канвертах”, таму ў шэрагу выпадкаў рэальны даход грамадзян адрозніваецца ад афіцыйна дэклараванага”, — адзначыў БелаПАН прадстаўнік аднаго з банкаў.\nНа яго думку, уплыў новага інструмента макрапрудэнцыйнага рэгулявання на рынак спажывецкага крэдытавання будзе залежаць ад таго, якім чынам яго будуць укараняць.\nБеларускія эканамісты лічаць, што попыт насельніцтва на спажывецкія крэдыты ў 2018 годзе захаваецца. Пры гэтым эксперты не выключаюць, што Нацбанк можа ўмяшацца ў сітуацыю, калі высокі попыт на спажывецкія крэдыты будзе ствараць негатыўныя макраэканамічныя эфекты.\nНацбанк зноў зніжае стаўку рэфінансавання\nМітынг пратэсту ў Нью-Ёрку супраць блакавання „Хартыі’97”\nДзень адкрытых дзвярэй у ЕГУ


Гэты Новы дзень у UNWTO - гэта гіганцкі крок для падарожжаў, турызму і сусветнай эканомікі\nГалоўная » Артыкулы апошніх навін » WTN » Гэты Новы дзень у UNWTO - гэта гіганцкі крок для падарожжаў, турызму і сусветнай эканомікі\nАфрыканскі савет па турызме • Навіны асацыяцый • Апошнія навіны Еўропы • Апошнія міжнародныя навіны • Галоўныя навіны падарожжаў • Урадавыя навіны • сустрэчы • навіны • Людзі • Апошнія навіны Іспаніі • турызм • Абнаўленне прызначэння падарожжа • актуальныя • Апошнія навіны ЗША • WTN\nСёння за генеральнага сакратара ЮНВТА прагаласавалі 85 краін Узначаліць Зураба Палалікашвілі Сусветная арганізацыя турызму яшчэ 4 гады.\nСёння таксама быў дзень, калі ні адна краіна, ні дэлегат, ні інсайдэр не змогуць паставіць пад сумнеў гэтае пацверджанне слуханняў, бо яно было справядлівым, сакрэтным і дэмакратычным. Толькі 29 краін прагаласавалі супраць яго паўторнага пацверджання.\nГэта была перамога не толькі для спадара Зураба Палалікашвілі, але і для ўстановы, звязанай з ААН, для Кампанія WTN «Прыстойнасць на выбарах»., а таксама для двух былых генеральных сакратароў ЮНВТА – доктара Талеба Рыфаі і Франчэска Франджалі – якія адкрыта білі трывожныя званы, ставячы пад сумнеў сумленны выбарчы працэс для таго ж агенцтва, у якім яны служылі столькі гадоў.\nСпадар Палалікашвілі перамог на выбарах, і з'явіўся герой.\nГероем на сённяшніх выбарах стаў шаноўны. Густаў Сегура Коста Санча, міністр турызму Коста-Рыкі, зрабіў магчымымі сумленныя выбары. Ад імя Коста-Рыкі ён запатрабаваў вельмі неабходнага таемнага галасавання, каб пацвердзіць і замацаваць любы вынік сённяшняй працэдуры. Без таемных выбараў над гэтым працэсам на працягу наступных чатырох гадоў заставалася б цёмная хмара маніпуляцый.\nЛюбыя падазрэнні ў такіх маніпуляцыях цяпер змытыя. Генеральны сакратар у свой другі тэрмін можа цалкам засяродзіцца на вядучым турызме для ўсіх краін-членаў.\nЁн не будзе мець асаблівых абавязацельстваў перад краінамі, якія ўваходзяць у склад выканаўчай рады. Іншых выбараў не будзе. Цяпер яго становішча бяспечнае і запячатанае да канца яго другога тэрміну. Цяпер ён можа засяродзіцца на кіраўніцтве сусветнага турызму праз велізарныя праблемы, з якімі сутыкаецца гэты сектар.\nГэта перамога для сусветнага турызму ў цэлым.\nГэта таксама дапаможа Генеральнаму сакратару будаваць сваю спадчыну. Ходзяць чуткі, што пасля заканчэння паўнамоцтваў ЮНВТА ён плануе балатавацца на пасаду прэм'ер-міністра Грузіі.\nТакім чынам, сёння быў дзень выйгрышаў/выйгрышаў/выйгрышаў для глабальнага турызму. Цяпер дарэчы не толькі павіншаваць спадара Зураба Полалікашвілі з перамогай на сумленных і таемных выбарах, але і настаў час для ўсіх у сусветным турызме працаваць з ЮНВТА.\nУ свеце пераможцаў ёсць і свет тых, хто ўзяў на сябе пустыя абавязацельствы. Прынамсі 35 краін, якія за кулісамі пацвердзілі адно дзеянне, у канчатковым выніку зрабілі наадварот. Магчыма, гэта можна назваць «палітыкай», а палітыка, на жаль, часта грунтуецца на дыме і пустых абяцанках. Здаецца, гэта не адрозніваецца ў большасці сектараў, краін або філіялаў.\nЮрген Штайнмец з eTurboNews, і старшыня ст Сусветная турыстычная сетка, адчуваюць, што сёння з турыстычнага сектара знята вялікая нагрузка. Прыйшоў час пакінуць рознагалоссі і крытыку ззаду і дапамагчы ЮНВТА заставацца на шляху да дабра сусветнага турызму.\nСпадар Полалікашвілі сказаў: «У кожным глабальным рэгіёне пандэмія ясна паказала важнасць нашага сектара - для эканамічнага росту, для працоўных месцаў і гандлю, а таксама для аховы прыроднай і культурнай спадчыны. Мы павінны максімальна выкарыстоўваць гэтую магчымасць — ператварыць добрую волю ў канкрэтную падтрымку».\nШтайнмец пагадзіўся і прапанаваў Спадар Зураб Полалікашвілі і ЮНВТА яго поўная падтрымка і супрацоўніцтва.\n«Для многіх краін, якія залежаць ад турызму, адзіны глабальны голас і скаардынаваная дзейнасць могуць стаць гіганцкім крокам наперад для такіх эканомік», — заключыў Штайнмец.


Апытаньне: “Раней кожны пэнсіянэр адкладаў грошы на сьмерць”\n06 верасень 2007, 16:03\nМіхал Карневіч, Горадня Ці лічыце вы справядлівай пэнсійную сыстэму ў Беларусі? З такім пытаньнем наш карэспандэнт зьвяртаўся да мінакоў на вуліцах Горадні.\nСпадар: “Чалавек сорак гадоў адпрацаваў і, канечне, яму крыўдна за тое, што плацяць такую мізэрную пэнсію. Зразумела, што сыстэма несправядлівая”.\nСпадар: “Мала плацяць, пэнсіянэрам цяжка пражыць за гэтыя грошы. І, вядома, несправядліва, што адным плацяць больш — тым, якія сядзяць у кабінэтах і пішуць, а рабацяга, які ўкалвае, атрымоўвае грашы. Большасьць пэнсіянэраў стогне й плача ад гэтых пэнсіяў”.\nСпадар: “Мая мама ўсё жыцьцё адпрацавала на заводзе, атрымлівала 400—450 рублёў, а пэнсіі дастала прыкладна 230 тысяч. Вось і паспрабуйце пражыць на гэтыя грошы”.\nСпадарыня: “Варта было б нешта перагледзець у пэнсійнай сыстэме, але хто гэта зробіць, ад нас гэта не залежыць”.\nСпадарыня: “Я, да прыкладу, сорак гадоў адпрацавала, а нехта й зусім не працаваў, а атрымлівае такую ж пэнсію, як і я. Хіба гэта справядліва? Паглядзіце, лекар з вышэйшай адукацыяй атрымлівае тую ж пэнсію, што й прыбіральшчыца”.\nЕйная сяброўка: “Цалкам падтрымліваю. Я хоць пакуль яшчэ малады спэцыяліст, але мы ўсе абураныя несправядлівасьцю пэнсійнай сыстэмы. Дый заробак лекары атрымліваюць такі ж, як і санітарка. Нас зраўнялі”.\nСпадар: “А што там добрага? Дадуць гэтай аблізанай пэнсіі, а за ўсё трэба заплаціць — за кватэру, за сьвет, трэба нечым харчавацца”.\nКарэспандэнт: “Скажыце, калі ласка, якая ў вас пэнсія й які працоўны стаж?”\nСпадар: “Я адпрацаваў трыццаць пяць гадоў і атрымліваў напачатку 180 тысяч. А цяпер, калі дадуць 300 тысяч, то гэта будзе максымум”.\nСпадарыня: “Я не хачу гаварыць на гэтую тэму: як зарабілі, так і маем...”\nСпадар: “Напэўна, усё ж несправядлівая сыстэма. Я пакуль не пэнсіянер, але бачу, як жыве бацька. Яўна пэнсіі не хапае, а працаваў ён да сямідзесяці гадоў. Абмежаваны ва ўсім — асабліва калі захоча куды-небудзь паехаць”.\nСпадарыня: “Прапрацаваць усё жыцьцё, маючы працоўны стаж трыццаць чатыры гады й атрымліваць пэнсію 303 тысячы — гэта вельмі мала. Пры нашым жыцьці пэнсіянэрам патрэбныя грошы на лекі, тысяч сто на кватэру, і на жыцьцё застаецца каля 70 тысяч. Пражыць нерэальна. Раней кожны пэнсіянэр адкладаў грошы на сьмерць, а цяпер усё гэта ў нас зьнікла, мы за мяжой жабрацтва”.


"Віцязь" плануе запусціць серыйную вытворчасць электракатлоў у пачатку 2022 года\n28 кастрычніка 2021, 16:36\n28 кастрычніка, Віцебск /Кар. БЕЛТА/. ААТ "Віцязь" плануе запусціць серыйную вытворчасць электрычных абагравальных катлоў у пачатку 2022 года, паведамілі карэспандэнту БЕЛТА на прадпрыемстве.\nРаспрацоўка новага для шматпрофільнага прадпрыемства асартыменту вырабаў праводзіцца ў рамках разгорнутай у Беларусі кампаніі па пашырэнні выкарыстання электраэнергіі ў розных сферах, у тым ліку па пераводзе жыллёвага фонду на сістэмы ацяплення з выкарыстаннем электрычнасці. З улікам вытворчых і тэхналагічных магчымасцей "Віцязь" вырашыў выйсці на рынак абагравальных электрапрыбораў, прызначаных для індывідуальнага жылля і шматкватэрных дамоў. Цяпер доследныя ўзоры вырабаў праходзяць прыёмачныя выпрабаванні, якія плануецца завяршыць да канца 2021 года, пасля чаго пачнецца вытворчасць навінкі ў прамысловых маштабах.\nНа гэтым этапе мадэльны рад аднаконтурных электракатлоў прадстаўлены 3 вырабамі рознай камплектацыі, у тым ліку з сэнсарным дысплэем, а таксама магутнасці (ад 4 кВт да 12 кВт) і, адпаведна, цэнавай катэгорыі. Акрамя таго, распрацаваны на прадпрыемстве модуль кіравання вырабам ператварае яго ў "разумны электракацёл" і дае магчымасць хутка інтэграваць у экасістэму разумнага дома. Гэта забяспечвае магчымасць дыстанцыйнага кіравання прыборам, у тым ліку кантролю, выстаўлення пэўных рэжымаў яго функцыянавання. Таксама ў планах у вытворцы пашырыць наменклатуру гэтага віду прадукцыі за кошт вытворчасці двухконтурных вырабаў, прызначаных як для ацяплення памяшканняў, так і забеспячэння жылля гарачай вадой. Паралельна вядуцца работы па пашырэнні навінкі на рынак. Так, дасягнуты дамоўленасці аб рэалізацыі пілотнага праекта з выкарыстаннем электракатлоў "Віцязя" пры будаўніцтве шматпавярховага электрадома ў Брэсцкай вобласці пад жыллёвую праграму 2022 года.\nВіцебскі тэлевізійны завод "Віцязь" створаны ў 1976 годзе. У 2010 годзе прадпрыемства акцыянавана са 100-працэнтнай доляй дзяржавы ў статутным фондзе. Сёння ААТ "Віцязь" - шматпрофільнае прадпрыемства, якое развівае каля 20 відаў дзейнасці, у тым ліку выпуск тэлевізійнай і бытавой тэхнікі, медыцынскага абсталявання, электразарадных станцый і іншых высокатэхналагічных вырабаў, а таксама аказвае шырокі спектр вытворчых паслуг.\nУ студзені - верасні 2021 года прадпрыемства спрацавала з чыстым прыбыткам і дадатнай рэнтабельнасцю. Тэмп росту аб'ёму вытворчасці па індэксе фізічнага аб'ёму перавысіў 151 працэнт. Прадпрыемства нарасціла экспарт прадукцыі больш як у 3,5 раза і забяспечыла дадатнае сальда знешнеэканамічнай дзейнасці. Высокую актыўнасць на знешніх рынках віцебскі вытворца захоўвае пяты год запар, утрымліваючы штогадовы тэмп росту продажаў замежным партнёрам на ўзроўні не ніжэй за 200 працэнтаў. Дадатная дынаміка знешнеэканамічнага паказчыка забяспечана па ўсіх асноўных пазіцыях у экспартным партфелі вытворцы, але асноўным драйверам росту застаюцца тэлевізійныя прыёмнікі. Выручка ад рэалізацыі прадукцыі павялічылася ў 2,6 раза. Сярэдняя зарплата па прадпрыемстве вырасла з пачатку года на 14 працэнтаў, пры гэтым тэмп росту прадукцыйнасці працы перавышае тэмп росту заработнай платы. На "Віцязі" працуе больш як 1,2 тыс. чалавек.-0-


Менск захрас у 8-бальных корках - Хартыя'97 :: Навіны з Беларусі - Беларускія навіны - Рэспубліка Беларусь - Мінск\nХартыя_ 25 кастрычнiка 2021, панядзелак, 10:38\nМенск захрас у 8-бальных корках\nНаступствы вельмі сур'ёзнай аварыі ліквідуюць на МКАД.\nСённяшняя гадзіна розруху ў Менску пачынаецца вельмі нервова. Наступствы вельмі сур'ёзнай аварыі цяпер ліквідуюць на МКАД, дзе сутыкнуліся грузавы аўтамабіль і трактар, пра масавы «паравоз» насупраць батанічнага саду «Онлайнер» паведаміў чытач, а сэрвіс «Яндекс.Карты» інфармуе пра 8-бальныя коркі ў горадзе.\n- А што на Акадэмічнай адбылося, хто бачыў? Хуткія, пажарныя, па сустрэчнай з мігалкамі туды на сінім бусе нейкія «следакі» ляцелі. Накшталт не настолькі крытычна разбітыя машыны бачыла, відавочна гэта не ўсё, - непакоіцца мянчанка.\nСведка даслаў фатаграфіі з вуліцы Акадэмічнай, дзе, насупраць батанічнага саду, здарылася ДТЗ з удзелам, папярэдне, чатырох аўтамабіляў. На месцы МНС, магчыма, здарылася ўзгаранне, альбо каму-небудзь з удзельнікаў спатрэбілася дапамога ратавальнікаў.\n«Мінсктранс» паведамляе: «А 17:16 на вуліцы Акадэмічнай у напрамку вуліцы Сталетава праз ДТЗ адбылося спыненне руху тралейбусаў на маршрутах №33, 34, 35, 92. Рух тралейбусаў маршрутаў №33, 34, 92 арганізаваны па вуліцах Кузьмы Чорнага, Талбухіна, Кедышкі, Філімонава; №35 - па вуліцах Кядышкі, Філімонава. Рух адноўлены ўа 17:34».\nАкрамя гэтага, як ужо было сказана, сур'ёзная пробка ўтварылася на МКАД: у абодва бакі прыкладна ад з'езду на вуліцу Ваўпшасава абцяжараны рух на колавай у раёне Чыжоўкі: там таксама ДТЗ, няпроста праехаць плошчу Ванеева, заторы ўтвараюцца ў цэнтральнай частцы горада.\n9:57 Вайсковая слава беларусаў: найбуйнейшыя перамогі нашай гісторыі\n9:54 У Расеі значна вырастуць кошты асноўных круп\n9:47 Лекары - беларусам: Не слухайце аслоў, застаньцеся дома!\n9:33 «У эліце ЗША склалася адзінае і непахіснае меркаванне, што з дыктатурай у Еўропе пара заканчваць»\n20.10 Менчукам у абменніках пачалі выдаваць вельмі дзіўныя даляры 124,118\n20.10 На НТВ жорстка распляжылі Лукашэнку 99,494\n18.10 Лекарка: Уся Беларусь гарыць чырвоным полымем 97,654\n21.10 Пракурор Стоўбцаў адмовіўся плаціць у рэстарацыі, а калі выклікалі міліцыю, дастаў «ксіву» 95,274\n24.10 Расейскія СМІ: Лукашэнкаўскія прапагандысты абразілі Пуціна 92,702\n20.10 «Нас тут цяпер 15 тысяч»: жыхарка Ірака збірае ў Менску мітынг нелегальных мігрантаў 92,336\n18.10 Андрей Суздальцев: Номенклатура расколота, Лукашенко не может управлять страной 81,816